Radio TV Stara Pazova - 24 kuće za Bajinu Baštu\n24 kuće za Bajinu Baštu\nNakon dva meseca od osnivanja i održane tri donatorske konferencije, Fondacija “Pazova za najugroženije” počinje sa izgradnjom kuća u područjima ugroženim poplavama. Na sastanku Upravnog odbora, sinoć je odlučeno da se počne sa izgradnjom 10 kuća u zaseocima nadomak Bajine Bašte gde su domaćinstva kompletno stradala od klizišta. Ova sela su izbarana zahvaljujući inicijativi same opštine Bajina Bašta koja je prva dostavila konkretne planove i zahteve. Domaćinstva će biti useljiva nakon dva meseca.\nFondacija će na ovom prostoru uskoro početi sa gradnjom dodatnih 14 kuća ukoliko geolozi procene da je gradnja na tom prostoru moguća. Takođe, iz ove Fondacije saznajemo da će proizvođači i trgovci nameštajem sa teritorije naše opštine opremiti 17 domaćinstava stradalih u poplavama u selu Jamena. Prikupljanje pomoći za ugrožena područja se nastavlja i iz Fondacije stiže poziv da se akciji pridruže ne samo privrednici, već i pojedinci, organizacije i udruženja.


KATALONCI SPREMAJU NOVI UGOVOR Mesi postaje najplaćeniji fudbaler svih vremena\nLionel Mesi, napadač Barselone, uskoro bi mogao da postane najplaćeniji fudbaler svih vremena, nakon što je Đozep Bartomeu, predsednik ovog kluba, nagovestio da će učiniti sve da zadrži Argentinca na "Nou kampu".\nKatalonci su produžili saradnju sa Nejmarom i Luisom Suarezom, a sada žele da sačuvaju i trećeg člana svog latinoameričkog napada i spremni su da "odreše kesu".\n- Mesi je najbolji u istoriji fudbala i želimo da ostane sa nama. Sešćemo za sto, ali čak i da ne razgovaramo o ciframa, kao najbolji fudbaler na svetu, zaslužuje da se to vidi i kroz njegov ugovor - rekao je Bartomeu.\nJedan od razloga nezadovoljstva Argentinca u Španiji su i optužbe na račun njega i njegovog oca zbog utaje poreza. Iako su osuđeni na zatvorske kazne, nakon žalbe koju su uložili, konačan epilog treba da budu uslovne i novčane sankcije.\nMeđutim, to predsednika Barselone ne brine previše:\n- Ne mislim da ove poreske afere imaju uticaja na Mesijev produžetak ugovora... Jer Leo zna, ja znam, svi znamo, on nije uradio ništa pogrešno - dodao je Bartomeu.\nČak i da se planovi ovog španskog giganta ne ostvare, Mesi će verovatno, u odabiru novog kluba, dobiti ponude dostojne petostrukog osvajača Zlatne lopte.


Intervju Ivana Ejuba Kostića u dnevnom listu Danas – “Drugačije sagledavanje Bliskog istoka” – Balkanski centar za Bliski istok\nDramatična zbivanja na Bliskom istoku, posebno u Siriji i Egiptu, ne silaze sa naslovnica svetske dnevne štampe. Nažalost, ova dešavanja često su i udarne televizijske vesti. O komplikovanim odnosima u ovom delu sveta, ali i o vezama našeg regiona sa Bliskim istokom razgovaramo sa islamologom Ivanom Ejubom Kostićem.\nDa li je Zapad “pogrešio” što je jedinstveno podržao sirijsku opoziciju, koja je sama razjedinjena i podeljena?\n– Momenat kada je sve krenulo nizbrdo u Siriji, nakon inicijalnih mirnih protesta protiv Bašara el Asada, jeste potez opozicije i demonstranata da oružjem pokušaju da svrgnu s vlasti Asada. Sirija je država s veoma heterogenim stanovništvom i zaista je bilo malo verovatno da će, ako dođe do oružanih sukoba, opozicija uspeti da brzo i efikasno okonča proces rušenja Asada, uprkos činjenici da procentualno veliku većinu Sirije čine sunitski muslimani. Bašar el Asad ima veoma snažnu kontrolu nad vojskom i specijalnim jedinicama, kao i podršku njegovih međunarodnih saveznika Irana i Rusije. Pored podrške Irana i Rusije moramo da uzmemo u obzir i da Izraelu kao glavnoj vojnoj sili na Bliskom istoku u potpunosti odgovara da Bašar el Asad ostane na vlasti. U takvoj situaciji je bilo jasno da bezrezervna podrška Saudijske Arabije i drugih zemalja Zaliva, kao i dozirana podrška Zapada, ima veoma limitirane mogućnosti. Zbog ovih činjenica se nikako nije smelo ulaziti u avanturu i započinjati sukob koji je do danas odneo preko 100.000 života, pri čemu se kraj sukoba teško nazire. Za pravac ka kome se kreće situacija u Siriji može kao odličan primer da nam posluži sadašnje stanje u Iraku, nakon više od deset godina od svrgavanja s vlasti Sadama Huseina.\nKako procenjujete da će se razvijati situacija u Egiptu nakon vojnog udara, budući da su izrečene presude za masovna pogubljenja “terorista” i da između ostalih i novinari Al Džazire i dalje sede u zatvoru?\n– Stanje u Egiptu je više nego kritično. Danas, polako, svima postaje jasno da je podrška Armiji od strane kvaziliberalnih i pseudosekularnih organizacija da izvrši puč svrgavanjem s vlasti prvog demokratski izabranog predsednika Egipta Mohameda Morsija katastrofalna greška. Zbog toga se može s pravom konstatovati da su upravo te snage u velikoj meri najodgovornije za stanje u kome se danas nalazi Egipat. Muslimanska braća nisu nikakva teroristička organizacija, već je proglašavanje Muslimanske braće “terorističkom organizacijom” način kojim Armija daje sebi legitimitet da beskompromisno reaguje u slučaju mirnih protesta koje ova organizacija pokreće, ubijajući i hapseći na desetine hiljada nedužnih ljudi. Što se tiče slobode medija tu je situacija takođe potpuno užasavajuća. Armija u potpunosti kontroliše medije sprovodeći neverovatno agresivnu cenzuru. Pri tome sadržinski televizijske emisije, novinska izveštavanja i propagandni spotovi počinju da spadaju u žanr naučne fantastike. Takođe, veoma je važno da se istakne i krajnje licemeran i neprincipijelan stav zapadnih država koje sede mirno, skrštenih ruku, ne preduzimajući ništa dok egipatski vojni vrh na najbrutalniji način zabranjuje organizacije koje mu se suprotstavljaju, a njihove članove i aktiviste hapsi, muči i ubija. Očigledno je da je proces demokratizacije Egipta i poštovanje najelementarnijih ljudskih prava od strane zapadnih zemalja stavljeni ad acta zarad viših geostrateških interesa.\nMožete li se osvrnuti na položaj hrišćanskih manjina na Bliskom istoku?\n– Veoma je teško uopšteno odgovoriti na to pitanje. Bliski istok je veliki region i on obuhvata značajan broj država. Sasvim je drugačiji status hrišćana na primer u Libanu, gde oni predstavljaju jedan od najvažnijih stubova društva, i položaj u kome se hrišćani nalaze u Saudijskoj Arabiji i drugim zemljama Zaliva, gde pre možemo da govorimo o nepostojanju bilo kakvih prava, a ne o stepenu poštovanja tih prava. Zato je veoma teško dati jedan unificiran odgovor, jer kao što postoje ogromne razlike u pravima kojima muslimani raspolažu na tlu Evrope, tako postoje i značajne razlike u poštovanju prava hrišćana u zemljama Bliskog istoka.\nKako se prema vašem mišljenju Bliski istok tretira u ovdašnjim domaćim medijima?\n– Veoma površno. Uglavnom se Bliskim istokom mediji u našoj zemlji bave samo kada za to ima nekog konkretnog povoda. Ne postoje televizijske emisije ili novinske analize koje bi se na ozbiljniji i dublji način bavile problemima ovog regiona. Pored toga, Srbija ima sada već dugu tradiciju da “stručnjaci” koji pišu i koji su u poziciji da stvaraju sliku u našoj javnosti o Bliskom istoku gaje veoma čudnu i strastvenu dozu animoziteta spram muslimana i islama kao religije, zbog čega njihovim analizama i izjavama nedostaje objektivnost i naučna nepristrasnost. Doduše, pored toga često je po sredi i nedovoljna obaveštenost ili jedan šablonski i stereotipizovan pogled na Bliski istok i islam.\nMožete li nam nešto reći o centru čiji ste direktor?\n– Balkanski centar za Bliski istok je nastao sa idejom da okupi mlade istraživače koji se akademski bave kako bliskoistočnim regionom i islamskim studijama tako i uticajem petovekovnog prisustva Osmanskog carstva na našim prostorima na politiku, jezik, književnost, vizuelnu umetnost, običaje i druge aspekte društvenog života balkanskih naroda. Cilj je da se okupljanjem mladih naučnika stvori klima u društvu i naučnoj javnosti koja bi vodila drugačijem sagledavanju Bliskog istoka, islama i osmanskog nasleđa na prostoru Balkana. Do sada je percepcija u srpskoj naučnoj javnosti spram islama i osmanskog perioda bila u velikoj meri pod snažnim uticajem evropocentričnog, orijentalističkog ili pak nacionalističkog diskursa, koji predstavljaju okosnicu i srž za permanentno “ratoborno” i agresivno raspoloženje koje većina Srba gaji spram muslimana na našim prostorima, a koje je kulminiralo tokom ratova devedesetih godina na teritoriji Bosne i Hercegovine. Takođe, Centar ima za cilj i da se ponovo uspostave veze s institucijama i istraživačima iz drugih republika bivše Jugoslavije iz već pomenutih naučnih oblasti, veze koje su posledicom rata devedesetih godina skoro u potpunosti zamrle. Nažalost, ostvarivanje ovog cilja ne ide niti brzo niti lako jer se mnogo toga ružnog desilo i mnogo toga “malignog” je izrečeno i napisano tokom ratnih godina (a i generalno tokom čitavog veka i po unazad) da podozrenje postoji u velikoj meri.\nIntervju je publikovan u vikend izdanju dnevnog lista Danas 17.05.2014. Da preuzmete intervju u publikovanom formatu u PDF-u kliknite ovde.\nWritten by Ivan Kostic on May 4, 2014 in Mediji


Datum objave: 11.04.2014 16:43 | Autor: D. P.\nSastanku je prisustvovala Slavica Rabrenović generalna direktorica u Direktoratu za izvršenje krivičnih sankcija i Aida Bojadžić ovlašćeno službeno lice za nadzor nad izvršenjem krivičnih sankcija u Direktoratu za izvršenje krivičnih sankcija.\nGeneralna direktorica imala je prezentaciju na navedenu temu.\nRad sa zatvorenicima osuđenim na doživotnu kaznu zatvora i druge duge vremenske kazne uvek je bio zadatak pun izazova i stoga je Savet Evrope utvrdio načela kaznene politike za kontrolu kriminaliteta i sprovođenje delotvornih načina postupanja i rada sa tom kategorijom zatvorenika u pogledu njihovih ljudskih prava. Razvijeni su standardi kako bi se državama članicama pomoglo da uvide da izvršenje zatvorskih kazni zahteva uspostavljanje ravnoteže između ciljeva osiguravanja bezbednosti, reda i discipline u kaznenim ustanovama i obezbeđivanja zatvorenicima pristojnih životnih uslova, aktivnih režima i konstruktivnih priprema za puštanje na slobodu.\nCilj multilateralnog sastanka je da okupi predstavnike zemalja sa različitim iskustvima kako bi se razmenila dobra praksa i utvrdili načini uvođenja novih pristupa u njihovim sistemima, u skladu sa standardima Saveta Evrope i KSM-a. Učesnici su pozvani da sačine kratku prezentaciju radi razmene primera dobre prakse od posebnog interesa za predstavnike drugih zemalja.\nMultilateralni sastanci vezani za pitanja kaznenopopravnih ustanova organizovani poslednjih godina postali su važna prilika za razmenu prakse i iskustava, a pozitivno sui h ocijenili učesnici i konsultanti Savjeta Evrope.\nSekretarijat će pružati ažurirane informacije o radu Saveta Evrope u vezi sa zaštitom prava zatvorenika.


Internet sigurnost | Tech Lifestyle\nPočetna Broj 183 Internet sigurnost\nIntervju: En Bader, International Cybersecurity Dialogue i Branko Primetica, eGlobalTech\nU Beogradu je održana konferencija o značaju informacione bezbednosti, na kojoj su glavni predavači bili stručnjaci svetskog glasa. Preneli su svoja iskustva i preporuke kako se zašititi na internetu, a mi smo iskoristili priliku da im postavimo još neka pitanja o svetskim trendovima i činjenicama koje vam možda nisu toliko poznate.\nTech Lifestyle: Kakvi su trendovi u svetu kada je reč o bezbednosti na internetu?\nBranko Primetica: Bezbednost možemo podeliti na četiri „fronta“:\n1. IoT – „Internet stvari“ – Današnje tehnološko okruženje u sve većoj meri podrazumeva uređaje koji su povezani na internet. Monitoring je sve češće prisutan kad je reč o sistemima u našim domovima, automobilima, kao i o sistemima koje nosimo na sebi i sa sobom, a podaci su nam na raspolaganju u realnom vremenu. Isto se može reći i za industrijsku infrastrukturu – tu postoje senzori na mostovima, putevima, elektranama, aerodromima. Ovakav razvoj doveo je do toga da se javljaju nove pretnje koje sa sobom nose visokotehnološki kriminal, kojima ćemo morati što pre da se pozabavimo.\n2. Bezbednost „clouda“ – Sve većom brzinom usvajaju se rešenja zasnovana na informatičkom oblaku, koji je otvoren za javno korišćenje. To znači da organizacije imaju sve manji uvid u to gde funkcionišu najvažnije aplikacije i gde se skladište i čuvaju osetljivi podaci, što je dovelo do pojave dodatne pretnje koju visokotehnološki kriminal može predstavljati. Potrebno je stoga da se vrši monitoring clouda dostupnih javnosti, kako bi se obezbedila najvažnija infrastruktura i podaci stavili „pod ključ“.\n3. Fokus na bezbednost „krajnjih tačaka“ – Mnoge današnje napade uperene protiv visokotehnološke bezbednosti izvode zlonamerni zaposleni ili oni koji su zapali u neprilike. Posledica toga je da, posle mnogo godina kada na to pitanje niko nije obraćao veliku pažnju, sada zaštita „krajnje tačke“, ulaznog punkta odnosno praktično terminala sa kojih se pristupa mreži, u sve većoj meri postaje prioritet stručnjacima koji se bave bezbednošću u domenu IT-a. Između ostalog, to podrazumeva i razvoj okvirne politike upravljanja bezbednošću uređaja koji su takve „krajnje tačke“ ili terminali (npr. personalni računari, prenosivi računari, pametni telefoni, čitači bar-kodova), kojom se zahteva da budu usaglašeni sa određenim kriterijumima pre nego što im se dozvoli pristup mrežnim resursima.\n4. BYOD – „Donesi svoj uređaj“ – Trend nazvan „donesi svoj uređaj“ (BYOD) neprestano je u porastu, dok je broj organizacija koje su razvile delotvorne smernice za postupanje i praksu i dalje ograničen. Osim zaposlenih koji sa sobom donose mobilne uređaje na radno mesto, sve je prisutnije i skladištenje i čuvanje u informatičkom oblaku, i pristupanje tom oblaku sa radnog mesta. S tim povezani bezbednosni rizici proističu i iz internih i iz spoljašnjih pretnji, koje obuhvataju i pogrešno upravljanje uređajima, spoljašnje manipulisanje slabostima softvera, kao i primenu nedovoljno proverenih i nepouzdanih poslovnih aplikacija.\nEn Bader: Bezbednost na internetu je prepoznata kao prioritet u svim sektorima koji zavise od interneta, od država do pojedinačnih korisnika. Postoji sve veće angažovanje u metodama zaštite, od reaktivnih do proaktivnih pristupa, a sve je veća i njihova složenost.\nTL: Postoje li neke opšte preporuke u vezi sa zaštitom na internetu? Šta se očekuje u budućnosti?\nBranko Primetica: Veština počinilaca visokotehnoloških krivičnih dela i njihova sposobnost za izvršavanje visokotehnoloških napada nastaviće da raste, uprkos sazrevanju bezbednosnih rešenja u domenu informacionih tehnologija. Uprkos tome što nije moguće garantovati da sistem neće doživeti upade tokom postojanja i rada, sledeći spisak preporuka doprineće smanjenju broja „ranjivih tačaka“:\n• integrisanje bezbednosnih tehnologija sa automatizovanim rešenjima za zaštitu, koja deluju na osnovu podataka o pretnjama (a ne shodno administrativnim odlukama koje donose ljudi). Oni koji prodaju rešenja u IT sektoru moraju dokazati da mogu podržati interoperabilnost u odnosu na različite bezbednosne proizvode, funkcionisanje mreže, kompjuterske operacije, na čuvanje i na krajnje uređaje na mreži. Rezultat će biti proaktivne usluge koje propuštaju najvažnije podatke kroz filter, skreću pažnju klijentima na potencijalne ranjive tačke, te preduzimaju zaštitne mere pre napada;\n• timovi za reagovanje u incidentnim situacijama moraju postati proaktivni, a ne više reaktivni, što podrazumeva dosledno planiranje i simulaciju odgovora za scenarije upada pre nego što do njih dođe, uvođenje obuhvatnog okvira za neprekidni monitoring svih sistema, kao i integrisanje jakog sistema provere odnosno autentikacije u dva koraka;\n• svi zaposleni treba da u potpunosti usvoje ponašanje koje osigurava informacionu bezbednost, čemu treba dati preimućstvo nad opštom obukom vezanom za svest o bezbednosti. Ključ je u tome da se uvedu obrasci ponašanja koji omogućavaju zaposlenima da preispitaju svoje svakodnevne radnje, da delotvorno odmere rizik sa njima povezan, te da se uvere da njihovo ponašanje može umanjiti taj rizik.\nEn Bader: Uvođenje upoznavanja sa tehnologijom i vrednostima korišćenja interneta od najranijih školskih dana. Treba izgraditi svest, povećati odgovornost i poboljšati saradnju na svakom nivou društva.\nTL: Koja je najbolja praksa kada je reč o bezbednosti velikih količina raznovrsnih podataka – Big Data?\nBranko Primetica Razvijanje obuhvatnog procesa klasifikacije podataka, što će osigurati da bezbednosne kontrole sistema odgovaraju nivou osetljivosti podataka. Osim toga, oni koji su vlasnici rezultata obrade velikih količina raznovrsnih podataka kao i oni koji su vlasnici takvih podataka moraju biti identifikovani pre početka rada rešenja za tzv. „velike podatke“ – Big Data.\nTreba uzeti u razmatranje bezbednosne aplikacije podataka koji se analiziraju agregatno, a ne u odvojenim „paketima“ – silosima. Kombinacija podataka iz različitih izvora dovešće do promene nivoa osetljivosti odnosno poverljivosti podataka, te su samim tim bezbednosne kontrole neophodne radi održavanja integriteta podataka.\nKorišćenje bezbednih verzija otvorenih softvera, što obuhvata i korišćenje rešenja koja nude veću bezbednost u aplikativnom sloju i koja podržavaju kontrolu pristupa zasnovanu na ulozi odnosno funkciji.\nPrimena tehnologija kojima se evidentiraju i kontrolišu događaji u sistemu kako bi se razumele grupe velikih količina podataka i vršio monitoring. Inženjeri koji su zaduženi za bezbednost u vašoj organizaciji treba da pregledaju i prate ove datoteke, i to svuda i dosledno.\nTreba izgraditi servere koji su zasnovani na bezbednim predstavama za sve sisteme u okviru arhitekture vaše organizacije, koja je namenjena velikim količinama raznovrsnih podataka. Treba osigurati da sve mašine stalno budu sa ažuriranim softverom i sa najnovijim korekcijama, kao i da mogućnosti koje imaju administratori budu na raspolaganju ograničenom broju korisnika.\nPotrebno je da postoje dobre, „jake“ lozinke, da se deaktiviraju nalozi koji se ne koriste, kao i da se uvede maksimalni dozvoljeni broj neuspelih pokušaja prijava na sistem kako bi to sprečilo eventualni napad odnosno sticanje pristupa grupama podataka.\nEn Bader: Uspostavljanje interoperabilnih standarda koji važe za sve sektore. Treba institucionalizovati mere upravljanja i uslove i zahteve koji se postavljaju pred sve korisnike. Takođe, treba insistirati na stalnom obrazovanju, na osavremenjenim hardverskim i softverskim sistemima, kao i na većem broju vežbi za reagovanje u incidentnim situacijama, kao i vežbi u kojima „neprijateljski tim“ osmišljava i izvodi napad.\nPrethodni članakTEST: Jawbone UP2 i UP3 – Deo lajfstajla\nSledeći članakTEST: Logitech MX Master – Gospodar miševa


3 znaka koja će se u septembru zaljubiti kao nikada do sad - Lepota i zdravlje\nNekima će naredni mesec biti najbolji u životu. Zvezde su nam otkrile malu tajnu! Ovim znakovima će se u septembru 2017. osmehnuti sreća kada je ljubav u pitanju jer će imati priliku da uživaju uz voljenu osobu ili da nalete na nekog ko će im skroz promeniti život.\nSeptembar je mesec koji vam sprema nova i lepa uzbuđenja na polju ljubavi. Tokom celog septembra imaćete toliko prilika da nećete znati na koju stranu da se okrenete. Ono što je sigurno da u naredne mesece nećete ući sami. Ukoliko vam se dopada jedan od vatrenih znakova sada je pravo vreme da preuzmete inicijativu ili suptilno pokažete svoja osećanja. Ako se ipak nadate pomirenju sa osobom iz prošlosti, to će biti moguće krajem meseca kada ćete možda dobiti i neku ponudu.\nUlazak Venere u vaš znak i njen boravak do 21. septembra doneće svim Lavicama mnogo sreće na ovom polju. Iako vam proteklih meseci nije baš išlo najsjajnije na emotivnom planu situacija se sada skroz menja. Slučajan susret bi mogao da vam promeni život. Ukoliko ste u velikoj ljubavnoj dilemi, bez brige, do kraja meseca će vam sve biti jasnije. Zauzete Lavice se mogu potpuno opustiti i uživati jer ništa neće poremetiti njihov mir.\nPročitajte i…Veliki mesečni horoskop za septembar: Ribe očekuje filmska romansa, a Device novac!\nUkoliko ste slobodni i nadate se nekim ljubavnim dešavanjima ovo idealan period da konačno izaberete osobu sa kojim ćete dočekati zimu. Do 10. septembra pružiće vam se nekoliko prilika da uđete u vezu sa jednim vatrenim ili vodenim znakom, a ako ste već odavno zauzeti sada je pravo vreme da razgovarate o ozbiljnijim planovima i isplanirate dalje vašu vezu sa voljenim partnerom. Zvezde vas takođe upozoravaju da ne ignorišite pozive iz prošlosti jer ukoliko patite i nadate se pomirenju s bivšim partnerom, sada vam se otvaraju šanse da obnovite vezu.\n"Ja sam dermatolog i dobila sam rak kože": Ispovest koja će vas ubediti da se čuvate sunca


U PROKUPLJU NAUČNA DEBATA ZA SVETSKI DAN ROMA - “DEKADA ROMA“ – Romski Nacionalni Savet\nU PROKUPLJU NAUČNA DEBATA ZA SVETSKI DAN ROMA – „DEKADA ROMA“\nPovodom obeležavanja Svetskog dana Roma, u Prokuplju je organizovana naučna debata pod nazivom „Dekada Roma“. Debatu je organizovalo udruženje Roma „Carina“, kao i niz kulturnih sadržaja.\nNa svečanosti koja je upriličena tim povodom Rome je pozdravio i čestitao im Svetski dan Roma, gradonačelnik Prokuplja, Milan Aranđelović.\nAranđelović je u svom obraćanju naglasio da je na području Srbije Grad Prokuplje u samom vrhu po onome šta je učinjeno na poboljšanju uslova života i rada romskog stanovništva i naglasio da je posebno ponosan na rezultate koji su postignuti na planu školovanja dece romske nacionalnosti.\nNakon obraćanja gradonačelnika, prisutnima se obratio potpresednik Nacionalnog saveta romske nacionalne manjine i odbornik u Skupštini grada Prokuplja Saša Ališanović, koji je naglasio da su Romi u poslednjih nekoliko godina najveći napredak postigli na prosvetnom planu, a da još treba raditi na poboljšanju uslova stanovanja ove populacije.\n„Zahvaljujući odličnoj saradnji koju imamo sa predstavnicima Grada Prokuplja najviše smo postigli na prosvetnom planu tako da danas mogu da kažem da se sva romska deca koja žive na području Grada Prokuplja upiusuju, a većina njih i završava osnovne škole, što je jako važno kako za njihovo dalje obrazovanje tako i za zapošljavanje, istakao je Ališanović.\nOn se osvrnuo i na veliki broj zaposlenih Roma i naglasio da u naselju „Carina“ nema ni jedne romske porodice u kojoj nije zaposlen bar jedan član. Takođe je kazao da su prokupački Romi uglavnom našli posao u nemačkoj fabrici „Leoni” kao i u privatnim preduzećima „Gama“ i „Čip“, a da mnogi rade i u Javnom komunalnom preduzeću „Hameum“, u Domu zdravlja i prokupačkoj bolnici, kao i u prokupačkim osnovnim i srednjim školama“.\nDebati koja je organizovana povodom obeležavanja „Dana Roma“ pored predstavnika lokalne samouprave, člana Gradskog veća zaduženog za socijalna pitanja Marka Kostadinovića, prisustvovali su i predstavnici Centra za socijalni rad, prokupačkog Crvenog Krsta, kao i predstavnici javnih ustanova i preduzeća.\n← „100 ZA BUDUĆNOST“ ZAVRŠNA KONFERENCIJA\nNACIONALNI DAN SEĆANJA NA ŽRTVE HOLOKAUSTA – STARO SAJMIŠTE →


Faktor | CIK: Bevanda brutalno obmanjuje javnost, postoji opasnost da birači ne mognu izaći na izbore 2. oktobra\nCIK: Bevanda brutalno obmanjuje javnost, postoji opasnost da birači ne mognu izaći na izbore 2. oktobra\n22.04.2022. / 10:55\nCentralna izborna komisija Bosne i Hercegovine odbacuje neargumentirane kvalifikacije ministra finansija i trezora BiH Vjekoslava Bevande koji tvrdi da postoji orkestriran napad na njega iz CIK-a koji "se redovno oglašava u pojedinim medijima uz tvrdnje da jedan čovjek može opstruirati donošenje budžeta ili odluku kolektivnog organa kakvo je Vijeće ministara BiH".\nMinistar Bevanda, ocjenjuju iz CIK-a, ovakvim kvalifikacijama brutalno obmanjuje javnost u Bosni i Hercegovini.\n- Centralna izborna komisija BiH nikad nije tvrdila da jedan čovjek može donijeti budžet, ali smo duboko svjesni da nekoliko ljudi koji sjede u Fiskalnom vijeću i Vijeću ministara BiH svakako mogu usporavati ili opstruirati navedeni proces usvajanja Zakona o budžetu intitucija i međunarodnih obaveza BiH. A ministar Vjekoslav Bevanda sjedi u oba navedena tijela, i ključna je osoba za prohodnost donošenja relevantnih odluka - navode iz CIK-a i dodaju:\n- Javnost u Bosni i Hercegovini smo detaljno upoznali i sa zakonskim osnovama za zahtjeve CIKBiH i prema Ministarstvu finansija i trezora BiH, kao i prema Vijeću ministara BiH. CIKBiH smatra da osiguranje neophodnih finansijskih sredstava za organizaciju i provođenje demokratskih izbora, pogotovo kad navedena sredstva već postoje na Jedinstvenom računu trezora, nisu nešto što bi se u bilo kojem demokratskom društvu moglo zaustavljati, uvjetovati ili usporavati. Navedena sredstva su sredstva poreznih obveznika Bosne i Hercegovine, a ne sredstva Centralne izborne komisije BiH, ministra ili Vijeća ministara BiH, i moraju biti korištena za namjene koje su zakonima Bosne i Hercegovine propisane.\nVEZANI TEKST - Bevanda odgovorio na optužbe: Budžet ne donosi Bevanda, već Parlament BiH\nPovodom posljednjeg istupa ministra Bevande napominju da Centralna izborna komisija BiH nije tražila odobrenje Vijeća ministara BiH da posebnom odlukom doznači Centralnoj izbornoj komisiji BiH sredstva iz "tekuće rezerve", nego sredstva iz akumuliranih viškova iz prethodnih godina, što je puno veći fond nego tekuća rezerva.\n- A i ta sredstva se dodjeljuju po proceduri kao i sredstva tekuće rezerve, shodno članu 17. Zakona o finansiranju institucija BiH. Pravni osnov za donošenje posebne odluke Vijeća ministara BiH kojim bi se odobrilo korištenje navedenih sredstava u uslovima kada nije usvojen Budžet intitucija i međunarodnih obaveza BiH je situiran u članu 11. stav 5. istog Zakona. Na navedenu proceduru je Centralnu izbornu komisiju BiH, u jednom od svojih akata, uputio i sam ministar Bevanda - saopćio je CIK.\nVEZANI TEKST - Moguće da će rok biti probijen: Šta je zapravo problem s finansiranjem Općih izbora i ko je kriv?\nDodaju da su predsjedavajući Vijeća ministara BiH Zoran Tegeltija i ministar finansija i trezora BiH Vjekoslav Bevanda odbili uvrštavanje tačke dnevnog reda na posljednjoj sjednici Vijeća ministara BiH, održanoj 20. 04. 2022. godine za donošenje posebne odluke po zahtjevu Centralne izborne komisije BiH.\n- Budžet institucija i međunarodnih obaveza BiH, koji cijela Bosna i Hercegovina po stavu ministra Bevande mora čekati kako bi imala Opće izbore, ovakvom dinamikom, koju diktira i ministar Vjekoslav Bevanda, uz članove Fiskalnog vijeća i predsjedavajućeg Vijeća ministara Zorana Tegeltiju, može biti usvojen možda u decembru ove godine, a možda i nakon toga. Centralna izborna komisija BiH ovim putem želi upoznati javnost u Bosni i Hercegovini da ovakvim postupanjem i pristupom postoji objektivna opasnost da birači u Bosni i Hercegovini ne budu u mogućnosti u skladu sa Ustavom i zakonom ostvariti osnovno demokratsko pravo da biraju svoje predstavnike u vlasti na dan održavanja Općih izbora 2. oktobra 2022. godine - zaključuju iz CIK-a.\nCIKBiHVjekoslav Bevandaizbori u BiHSCC\nSkup protiv OHR-a\nUsijale se društvene mreže: Šta odgovaraju u Banjoj Luci na pitanje "Jeste li vi genocidan narod"


SRBI POKRENULI PETICIJU: Oduzeti srpsko državljanstvo Nataši Kandić i Sonji Biserko\nNa društvenim mrežama se pojavila onlajn peticija kojom se traži ukidanje i oduzimanje državljanstva Republike Srbije poznatim nevladinim aktivistkinjama Sonji Biserko i Nataši Kandić.\nNaime, već duži niz godina u široj srpskoj javnosti, zbog svojih političkih stavova, Nataša Kandić i Sonja Biserko su percipirane kao simboli „antisrpstva“, a netrpeljivost među većinskim delom srpskog naroda poprima vrU ovoj onlajn peticiji njih dve se nazivaju „fašistima“ i traži se da budu proterane iz Srbije.\n„Cilj je da sakupimo što više potpisa da bi se oduzelo državljanstvo ovim fašistima i proteraju iz naše zemlje!!!“ – piše na internet stranici ove onlajn peticije.\nPeticija se sprovodi pod nazivom „Peticija za oduzimanje državljanstva Sonji Biserko, Nataši Kandić“, a adresa na kojoj se nalazi ova onlajn peticija je:\nKao autor peticije je potpisana Nevena M., a sasvim je izvesno da bi na ovakvo delovanje mogao reagovati i MUP, jer je država pokazala da vodi politiku kojom se javno negativno političko označavanje pojedinaca tretira krivičnim delom.\nPoslednji slučaj je bio „Spisak srbomrzaca“ koji je objavila organizacija SNP Naši, a zbog čega je pokrenut sudski proces protiv lidera ove organizacije, Ivana Ivanovića.\nNaši su tada saopštili da je reč o političkoj akciji i da bi svako kažnjavanje od strane države zbog takvog političkog akta značilo zabranu prava na slobodu govora, te da nazvati nekoga izdajnikom i srbomrscem predstavlja legitimnu stvar, dok je tužilac tražio kaznu za Ivanovića od čak neverovatnih pet godina zatvora.\nNaši su osudili ovakav zahtev tužioca i nazvali ga „političkim progonom“, te skrenuli pažnju da se u Srbiji ne hapse šiptarski lobisti i oni koji otvoreno podrivaju ustavni poredak već godinama, kao i da je to dokaz da je vladajući režim marionetski i pod snažnim uticajem stranih faktora.


Milo Djukanović: Borba za većinu u parlamentu još traje - Ekonomske Vesti\nMilo Djukanović: Borba za većinu u parlamentu još traje\n31. avg. 2020 31. avg. 2020 Andrija Matić 0 Comments\nŠef Demokratske partije socijalista (DPS) i predsednik Crne Gore Milo Djukanović izjavio je na kraju postizborne noći u Crnoj Gori da „borba u parlamentu za većinu poslaničkih mandata još traje“.\nOn je rekao da je Demokratska partija socijalista i na juče održanim parlamentarnim izborima, sa 30 osvojenih mandata, najjača partija u Crnoj Gori.\n“Zasad, sa tradicionalnim koalicionim partnerima imamo osvojenih 40 mandata”, rekao je Djukanović i dodao da će sačekati zvanične rezultate izbora da vidi konačan učinak.\nOn je rekao kako misli da je DPS postigla rezultate od istorijskog značaja za istoriju države, pa je naveo nezavisnost, učvršćivanje multietničke tolerancije i evropeizaciju društva.\n“Crna Gora je svetionik na evropskom putu kad je u pitanju region Zapadnog Balkana i ja se nadam da ce to ostati i dalje i igrati ulogu promotera evropskih vrednosti u našem regionu”, rekao je Milo Djukanović.\nU Crnoj Gori su u nedelju 30. avgusta održani 11. parlamentarni izbori od uvodjenja višestranačja i 5. od obnove nezavisnosti te države.\nZvanični rezultati nisu objavljeni, ali prema preliminarnim rezultatima više organizacija posmatrača na tim izborima, tri koalicije opozicionih stranaka, koje su najavile postizbornu saradnju, imaju zajedno 41 od ukupno 81 poslaničkog mesta u parlamentu Crne Gore.\nTo su sledeće koalicije: 1. Dritan Abazović – Crno na bijelo – dr Srdjan Pavićević – Gradjanski pokret URA – Stranka pravde i pomirenja – Grupa birača CIVIS – nezavisni intelektualci Gradjani; 2. Za budućnost Crne Gore – Demokratski front (Nova srpska demokratija, Pokret za promjene, Demokratska narodna partija), Socijalistička narodna partija Crne Gore, Prava Crna Gora, Ujedinjena Crna Gora, Radnička partija, Partija udruženih penzionera i invalida CG, Jugoslovenska komunistička partija Crne Gore, Srpska radikalna stranka, Stranka penzionera invalida i socijalne pravde Crne Gore i 3. Aleksa Bečić – Miodrag Lekić „Mir je naša nacija“ – Demokrate – Demokratska Crna Gora – Demo-Partija penzionera invalida i restitucije – Gradjanski pokret nove levice.\nPrema preliminarnim rezultatima organizacija – posmatrača, koalicija „Crno na bijelo“ osvojila je 4 mandata, koalicija „Za budućnost Crne Gore“ 27 mandata, a koalicija „Mir je naša nacija“ 10 poslaničkih mandata.\n← Aleksa Bečić: Crna Gora će biti Švajcarska na Balkanu, ja vam obećavam\nPreliminarni rezultati parlamentarnih izbora u Crnoj Gori →


Obnovljena saradnja „Crnućanke“ sa Katedrom za etnomuzikologiju Fakulteta muzičke umetnosti iz Beograda – GM Press\nObnovljena saradnja „Crnućanke“ sa Katedrom za etnomuzikologiju Fakulteta muzičke umetnosti iz Beograda\nRedakcija 3 jula, 2020\t0 Komentara\n„Zbližavanje je početak, ostajanje zajedno je napredak, saradnja je uspeh“.\nUpravo ovom idejom vodi se novo rukovodstvo Izvorne grupe „Crnućanka“. Naime, juče u etno kući za odmor „Todorovića Mlin“ u Majdanu obnovljena je saradnja izmedju Katedre za etnomuzikologiju, Fakulteta muzičke umetnosti iz Beograda, prof. dr Sanje Ranković sa jedne strane i Izvorne grupe „Crnućanka“ odnosno etnomuzikologa i umetničkog rukovodioca Ivane Todorović.\nU prelepom ambijentu profesorka je provela čitav dan sa starijim članicama, muškim i ženskim podmlatkom „Crnućanke“. Oduševljena idejom o podmlatku najstarije izvorne grupe u Srbiji, profesorka je snimala celokupnu probu sa bakama, devojkama i momcima koje će prezentovati u okviru svojih predavanja na Fakultetu gde se i sama nastavna jedinica naziva „Crnućanka“.\nTakodje u okviru projekta Ženski lideri u tradicionalnoj muzici predstavljena je uprava „Crnućanke“ na čelu sa etnomuzikologom Ivanom Todorović koja je predstavila celokupan dosadašnji etnomuzikološki rad i kako izgleda biti lider tj. vodja jedne grupe koja sada već broji preko 25 članova svih starosnih dobi.\n-Ovom prilikom obnovljena je saradnja naše grupe sa profesorima Katedre za etnomuzikologiju sa FMU iz Beograda. Bila nam je neizmerna čast ugostiti profesorku i odgovoriti na sve njene zahteve. Iskoristićemo ovu pauzu u nastupima na manifestacijama i Saborima prouzrokovanu virusom tako što ćemo ući u još neke projekte u okviru FMU-, rekla je etnomuzikolog i umetnički rukovodilac grupe Ivana Todorović.\nLikovna kolonija Mina Vukomanović-Karadžić od 8 do 12 jula\nU Čačku uvedena vanredna situacija, zabranjena slavlja, zatvoreni bazeni, ograničen rad lokala


4. Novembra 2010. Arhiva Visoko.co.ba\nIzložba radova četiri zenička umjetnika otvorena je sinoć u Galeriji Likum 76 u Visokom. Izloženi su radovi Biljane Vrbić – Mačak, Jasmina Kukavice, Miroslava Šetka i Muhameda Bajramovića koji je i otvorio izložbu. Ova izložba je napravljena u povodu 10. godina postojanja Univerziteta u Zenici.\n„S obzirom da se svake godine održava promocija svih studenata Univerziteta u zeničkoj Areni, mi smo došli na idejui da upriličimo izložbu radova na kojoj su u foajeu BNP u Zenici izlagali i zenički studenti. Želja nam je bila i da pokažemo šta studenti rade na Pedagoškom fakultetu. Velika nam je čast što će naše radove vidjeti i publika u Visokom jer imamo tu sjajnu saradnju između likovnih stvaralaca Visokog i Zenice, a i zbog značajnog broja studenata koji studiraju u Zenici.“ – istakao je Bajramoć.\nPrisutne je upoznao i sa namjerama zeničkog Univerziteta da se proširuje u humanističkim i društvenim naukama, ali i da se osnuje i Akademija likovnih umjetnosti u duhu koncepta Bolonjske deklaracije.\nAutori koji su u Likumu 76 izložili svoje radove su prisutni na bh i međunarodnoj sceni. Bajramović je istakao nadu da će oni biti poticaj za mlade kolege u Visokom kojih ima značajan broj, na putu istraživanja likovne umjetnosti.\nIzložba radova zeničkih umjetnika u Galeriji Likum 76 bit će otvorena do 13.novembra 2010.g.


Hočevar pozvao na mir na Balkanu - Društvo - Dnevni list Danas\nPočetna » Društvo » Hočevar pozvao na mir na Balkanu\nHočevar pozvao na mir na Balkanu\nNadbiskup beogradski Stanislav Hočevar pozvao je danas, nakon čitanja Uskršnje poslanice, na mir i razumevanje na Balkanu, napominjući da je za to potrebna „sinergija svih nas“, svih Crkava, verskih zajednica, čitavog društva, države i međunarodne zajednice.\n0Piše: Fonet 29. marta 2018. 14.03\nHočevar Foto: Fonet/Aleksandar Levajković\nUskrs je odlična prilika da jače pozovemo jedni druge na veću odgovornost, ako je u prošlosti nije dovoljno bilo, treba da imamo mogućnosti da sada ovim slavljem probudimo nove snage sinergije, rekao je Hočevar, na koferenciji za novinare u sedištu nadbiskupije.\nNočevar je podsetio da on nikada pojam Balkana ne shvata, kao što to neki možda čine, kao nešto negativno.\nNaprotiv, mislim da je moguće upravu tu, gde je bilo toliko poteškoća i u prošlosti pa na žalost i u sadašnjosti, da učinimo nešto dobro, naglasio je Hočevar.\nHočevar je saopštio da je nadbiskupija odlučila da se u crkvi Krista Kralja, svake srede u aprilu, služi misa i poduža molitva za mir, razumevanje i pomirenje u ovoj regiji.\nHočevar je rekao da je u uskršnjoj čestitki poglavaru Srpske pravoslanve crkve patrijarhu Irineju poželeo još veće unapređenje zajedništva.\nU Uskršnoj poslanici, Hočevar je naglasio da je Isus pokazao i dokazao vrednosti života, ali da je „današnji mentalitet plod tiranije parcijalizovanog života“.\nTaj mentalitet koji se rodio iz svakodnevice u kojoj nabavljamo mnoštvo stvari na kojima piše: uzmi i baci, utiče i na naše stavove o životu, naglasio je Hočevar.\nDanas mislimo da je moguće na svim područjima samo uzimati i bacati, često nam i mediji u nekim svojim prezentacijama stvaraju viđenje da je moguće uzimati kako se kome sviđa, a potom bacati ili odbacivati – onako kako se kome prohte, rekao je Hočevar.\nOn je naglasio da svako ljudsko biće, svaka porodica, sve nacinoalne zajednice i društveno-poltičke institucije ili dražave imaju svoje dostojanstvo.\nKrajnje je vreme da žeđamo i gladujemo za takvim poštovanjem pojedinačnog, crkvenog i društvenog života i da se sa tim namerama ustrajno i angažovano molimo, rekao je Hočevar, koji je „braći i sestrama istočnog obreda“ Uskrs čestitao sa Hristos vaskrese – vaistinu vaskrese.\nmolitva, Stanislav Hočevar, UskrsBeograd\nTodorić: Verovatno ćemo do kraja ove ili sledeće godine imati izbore na svim nivoima


Sezonsko zapošljavanje bh. radnika u Austriji – Radio Vitez\nRepublika Austrija posljednjih godina ima manjak radne snage, posebno u zimskoj turističkoj sezoni, te je ovo prilika da se putem sezonskog rada angažiraju radnici iz naše zemlje.\nOvakav vid saradnje između dvije državne institucije garantuje da će naši radnici, po zaključenju i stupanju na snagu sporazuma, imati sva prava kao i domaća radna snaga u Austriji, te da će se zapošljavanje odvijati na legalan i uređen način.\nTakođer, sporazum bi omogućio praćenje odlaska radnika iz BiH u Austriju, te praćenje njihovog povratka u našu zemlju uz očuvanje svih njihovih prava koje imaju po osnovu nezaposlenosti nakon povratka, saopćeno je iz Agencije za rad i zapošljavanje.\nPrevious ArticleNajljepše mjesto u svakoj zemlji Evropske unijeNext ArticleKako pobijediti depresiju i usamljenost tijekom božićnog razdoblja


Marković razgovarao sa grčkim ministrom Dendiasom: Grčka snažno podržava integraciju CG u EU :: Politika\n29.01.2020. 12:07 ➔ 12:09\n„Politika proširenja nije samo pozitivna po države ovog regiona već je njen cilj Evropa koja je sigurnija, bezbjednija i prosperitetnija. Vjerujemo da će nova Evropska komisija jačati proces proširenja Evropske unije dajući težište suštini, a ne formi. Za nas je Evropska unija jedini izbor“ – rekao je na sastanku Marković.\nDendias je kazao da je integracija država Zapadnog Balkana u Evropsku uniju jedan od grčkih vanjskopolitičkih prioriteta te da će Grčka u evropskim institucijama nastaviti da snažno podržava tu politiku, navodi se u saopštenju Vlade.\nKako je navedeno, Marković je informisao gosta o unutrašnjim i vanjskih prioritetima svoje Vlade rekavši da je odluka da težište bude na ekonomskoj politici dalo odlične rezultate koji se ogledaju u dobrim razvojnim politikama, privrednom rastu koji je među najvišima u Evropi, smanjenju nezaposlenosti, povećanju budžetskih prihoda i visokom prilivu stranih direktnih investicija što sve ima za cilj dalje povećanje životnog standarda građana.\n"Predsjednik Vlade Crne Gore i ministar vanjskih poslova Republike Grčke zaključili su da su bilateralni odnosi dviju država odlični i da obje strane vide mogućnost njihovog produbljivanja posebno u oblastima turizma, saobraćaja i obrazovanja.\nZaključeno je da će odnose posebno osnažiti planirana zvanična posjeta predsjednika Vlade Republike Grčke Kirijakosa Micotakisa Crnoj Gori", navodi se u saopštenju Vlade.


Narodna stranka: Da li će nas belina novih fasada zaslepeti ili učiniti da progledamo!? - Glas Šumadije\nNaslovna > Grad > Narodna stranka: Da li će nas belina novih fasada zaslepeti ili učiniti da progledamo!?\n19/11/2021 19/11/2021 471Ostavi komentar na Narodna stranka: Da li će nas belina novih fasada zaslepeti ili učiniti da progledamo!?\nPovodom obnove fasada u centru Kragujevca oglasio se Gradski odbor Narodne stranke, čije saopštenje prenosimo:\nNarodna stranka u Kragujevcu smatra da je krajnje vreme da se pooštre kriterijumi za izdavanje dozvola pod kojima bi se stari delovi grada masovno pretvarali u novokompovana naselja, ružeći „stari duh“ grada, čime se čini nepopravljiva šteta našem gradu. Kao grad koji je industrijski, naučni, kulturni, prosvetni i sportski centar čitavog regiona prirodno je da se mnogi ljudi doseljavaju u njega, kao što je bio slučaj tokom značajnog dela njegove istorije. U skladu sa tim, neophodno je da se grad širi, izgradnjom dobro projektovanih gradskih naselja sa pratećom infrastrukturom, a ne uništavanjem starih gradskih četvrti. Krajnje je vreme, u suprotnom ostaće nam sećanje sa razglednica!\nTagovi: Kragujevac Narodna stranka Kragujevac obnova fasada\nKragujevac subvencioniše boravak u privatnim vrtićima za 2.700 dece\nDragan Đilas: Opozicija će se dogovoriti


Ruska ekonomija kao američka ’80-tih godina - 19.09.2017, Sputnik Srbija\nMinistar za ekonomski razvoj Rusije Maksim Oreškin uporedio je sadašnju situaciju u ekonomiji Rusije sa tačkom razvoja američke ekonomije u prvoj polovini... 19.09.2017, Sputnik Srbija\n09:19 19.09.2017 (Osveženo: 14:28 19.09.2017)\nMinistar za ekonomski razvoj Rusije Maksim Oreškin uporedio je sadašnju situaciju u ekonomiji Rusije sa tačkom razvoja američke ekonomije u prvoj polovini ’80-tih godina.\n14 Septembar 2017, 11:54\n„Oreškin je uporedio tekuću situaciju u ekonomiji Rusije sa razvojem američke ekonomije u prvoj polovini ’80-tih godina, kada je u SAD bila postignuta niska i stabilna inflacija, što je otvorilo put pozitivnom kreditnom ciklusu koji je trajao 27 godina“, navodi se u saopštenju.\nOn je naveo da se, sudeći po ključnim pokazateljima, ekonomija zemlje nalazi u stabilnom stanju, inflacija je, prema poslednjim podacima, 3,3 odsto. Očekuje se da u naredne tri godine ekonomski rast neće biti ispod 2 odsto, a inflacija na nivou koji je označila Centralna banka.\n„Ukupan dug ruske ekonomije je prilično nizak i može se očekivati dugotrajan kreditni ciklus. Ovde je zadatak Vlade i Centralne banke da deluju tako da kreditni ciklus bude pozitivan za ekonomski rast. To znači više koncentracije na korporativnom i inovacionom kreditiranju i razvoj hipoteka“, smatra ministar.\nPrema rečima ministra za ekonomski razvoj, Vlada već sada realizuje niz mera usmerenih na podršku investicionog razvoja.\nKreditni ciklus, podrška investicija u infrastrukturi, rast stabilnosti kako sa strane makroekonomije, tako i sa mikroekonomije, omogućiće da se formira jaka osnova za stabilan rast BDP-a, smatra Oreškin.\nOn je naveo da se kompanije koje su investirale u periodu 2014-2015. godine nalaze u dobroj poziciji sa tačke gledišta konkurencije, pošto se njihove investicije sada završavaju konkretnim proizvodnjom i one u punoj meri mogu iskoristiti ekonomski rast koji je počeo u Rusiji. Pritom, prema rečima ruskog ministra, još uvek nije kasno investirati.


Američki oficir špijunirao za Rusiju?\n"PREDAO POVJERLJIVA DOKUMENTA"\nOptužnica Brigsa tereti za neovlašćenu distribuciju povjerljivih dokumenata preuzetih iz vladinog kompjutera, ometanje pravde, posjedovaje dječje pornografije, kršenje oštih propisa i za tri slučaja davanja lažnih zvaničnih izjava\n9681 pregleda\t2 komentar(a)\nMoskva (Ilustracija), Foto: Shutterstock\nAmerički oficir Čarls Brigs, koji je radio u Mornaričkom medicinskom centru u Portsmutu, optužen je da je povjerljiva vojna dokumenta predao Rusima i naredne nedjelje biće izveden pred vojni sud, prenio je list Virdžinijan pajlot.\nU dokumentima vojnog suda ne navodi se koja je dokumenta Brigs predao Rusima, kao ni na koji način je bio povezan sa čovjekom kojem ih je dao.\nOptužnica Brigsa tereti za neovlašćenu distribuciju povjerljivih dokumenata preuzetih iz vladinog kompjutera, ometanje pravde, posjedovaje dječje pornografije, kršenje oštih propisa i za tri slučaja davanja lažnih zvaničnih izjava, prenosi Danas.rs.\nU optužnici se navodi da je Brigs iz vladinog kompjutera preuzeo tajne informacije 9. januara 2019. godine, a tužilac navodi da ima razloga da se vjeruje da ih je iskoristio "da nanese štetu SAD ili da omogući korist stranom državljninu".\nU to vrijeme Brigs je bio stacioniran u jednoj vazduhoplovnoj bazi u Nebraski, a navodi se da je imao pristup informacijama o nacionalnoj odbrani od oktobra 2018. do januara 2019. godine.\nTužilac tvrdi da je Brigs povjerljiva dokumenta predao čovjeku "ruske nacionalnosti“, koji nije bio ovlašćen da ih posjeduje, a nikada nije obavijestio nadležne da je imao kontakte sa Rusom.\nU optužnici stoji i da Brigs nije prijavio da je 2018. godine bio u Srbiji, već je naveo da je godišnji odmor tada koristio u Nebraski.\n27.11. 18:25 h\t21016\n27.11. 15:47 h\t16513\n27.11. 21:32 h\t15300


Fifa saopštila imena 10 kandidata za najboljeg trenera\nMedjunarodna fudbalska federacija (Fifa) saopštila je danas imena 10 kandidata za najboljeg trenera godine, medju kojima su Klaudio Ranijeri iz Lestera i Zinedin Zidan iz Real Madrida.\nRanijeri je prošle sezone u Premijer ligi predvodio Lester do prve šampionske titule u istoriji kluba, dok je Zidan osvojio Ligu šampiona, uprkos tome što je u januaru preuzeo klub, svoj prvi iz elitnog ranga.\nU konkurenciji je i selektor Velsa Kris Kolman, koji je predvodio tim do polufinala Evropskog prvenstva u Francuskoj ovog leta, kao i prošlogodišnji osvajač priznanja trener Barselone Luis Enrike i trener Liverpula Jirgen Klop.\nMedju kandidatima su i trener Mančester sitija Pep Gvardiola, koji je osvojio priznanje 2011. godine, selektor evropskog prvaka reprezentacije Portugala Fernando Santoš, kao i Didije Dešan, koji je predovio Francusku do finala Evropskog prvenstva. Tu su i trener Atletiko Madrida Dijego Simeone, kao i trener Totenhema Maurisio Poketino.\nNajboljeg će izabrati kapiteni i selektori reprezentacija, odabrani predstavnici medija, kao i navijači putem intreneta.\nFifa će skratiti spisak kandidata 2. decembra, a najboljeg će prolasiti na ceremoniji 9. januara u Cirihu.


Megan Markl, vojvotkinja od Saseksa, otkrila je da je u julu imala pobačaj i da je to bio „osećaj gotovo nepodnošljive tuge".\nArči, prvi sin Megan Markl i princa Harija, vojvode od Saseksa, rođen je 6. maja 2019.\nMegan je napisala i da >> Pročitaj celu vest na sajtu Radio 021 << „je taj gubitak doneo bol svima u porodici u 2020".\nSpontani pobačaj u Srbiji - „Slika jedne mame čije bebe više nema" Zašto žene i muškarci iz Srbije podržavaju pravo Poljakinja na abortus „Činilo mi se da tonem" - žene u Srbiji o postporođajnoj depresiji\nNavela je da je jednog julkog jutra osetila „oštar grč", a nekoliko sati kasnije, iz bolničkog kreveta gledala je „kako se njenom mužu slama srce dok on pokušava da sakupi smrskane delove njenog".\nVojvoda i vojvotkinja su se preselili u Kaliforniju pošto su se u januaru odrekli većine kraljevskih dužnosti i prinadležnosti kako bi se sklonili iz centra pažnje medija.\n„Gubitak deteta donosi gotovo nepodnošljivu tugu - to iskustvo su mnogi doživeli, ali su retki govorili o njemu", napisala je vojvotkinja.\n„Dok smo tugovali zbog gubitka, suprug i ja smo otkrili da u prostoriji u kojoj ima 100 žena, 10 do 20 njih je imalo pobačaj".\n„Protkano neopravdanim osećajem stida, one su se se zatvarale u krug tugovanja u kojem su taj bol podnosile same".\n„Neke su hrabro podelile sopstvena iskustva, otvorile su vrata znajući da ako jedna žena govori istinu, to daje dozvolu i nama ostalima da uradimo isto", dodala je vojvotkinja.\nPogledajte video kako su izgledali protesti povodom promena zakona o abortusu


Srpska asocijacija menadžera održala 13. "Junski susret"\nSrpska asocijacija menadžera održala 13. „Junski susret“\nTanjug 13. juna 2019. 20:49\nBEOGRAD – Srpska asocijacija menadžera (SAM) organizovala je večeras u Beogradu 13. „Junski susret“, sa više od 200 menadžera, poslovnih gostiju, predstavnika zvaničnih institucija i partnerskih organizacija, na kome je ukazano na problem odliva mladih i talentovanih ljudi, ne samo u Srbiji već i u regionu i šire.\nPredsednica SAM i članica uprave grupe Gorenje Stanka Pejanović je rekla Tanjugu da je to tradicionalni susret kada SAM rezimira polugodišnji rad i najavljuje članovima šta ih očekuje do kraja godine.\n„Ova godina je bila obojena međunarodnim aktivnostim, pošto smo u Beogradu kao punopravni član Evropske konferederacije menadžera bili domaćin Generalne skupštine. Tom prilikom smo učestvovali u okruglom stolu ‘Evropa budućnosti’ i bavili se vrednostima koje krase Evropu“.\nPejanović je istakla da je SAM imao čast i privilegiju da budemo domaćin tog skupa.\nTakođe, puno je urađeno na reginalnom planu u okviru regionalne asocijacije menadžera Jugoistočne Evrope, rekla je ona i podsetila da je SAM organizovao u Beogradu prošle godine samit 100 biznis lidera, čiji je još uvek domaćin, sve dok „ne predaju palicu“ novom domaćinu.\n„Radili smo i na mikroplanu, našem unutrašnjem, a to je rad sa članstvom, našom četvrtom generacija mentora i mentija na koju smo veoma ponosni. Ove godine imamo 50 parova i naravno mnogo drugih projekata , koji čine da naši menadžeri budu snažniji i da preuzimaju veće odgovornosti u kompanijama u kojima rade“, kazala je predsednica SAM.\nDrugo polugođe obeležiće, dodaje, standaradne aktivnosti i svakako „SAM gala“ u decembru, gde SAM nagraduje najbolje među sobom i ističemo pozitivne vrednosti.\nIstakla je da će su u fokus u ove godine mladi, kao tema kojom se SAM intenzivno bavi.\nNa pitanje kako je krenula ova godina po pitanju privrednog ambijenta, Pejanović kaže da je za menadžere svaka godina izazovna i da u tom smislu nema idealne godine.\n„Aktivnosti se prilagođavaju i spram makroekonomije i industrija u kojima radimo, ali igeopolitičkih kretanja i migracija. U svakom slucaju trudimo se da naše ljude osnažimo kroz različite vidove edukacija i da jedni drugima pomognemo kada se nađemo u nekim situacijama u kojima je možda potrebna neka konsultacija. I koristimo znanje koje imamo u okviru orgnaizacije“, naglasila je Pejanović.\nIzvršna direktorka SAM Jelena Bulatović je rekla da su ugostili večeras više od 200 zvanica na tradicionalnom „Junskom susretu“ SAM.\n„Period iza nas je bio vrlo značaja jer smo pokrenuli mnoge društveno značajne teme, poput odliva mozgova, zatim smo imali redovne sastanke sa Fiklsnim savetom i Poreskom upravom i imali smo važne aktivnosti na međunarodnom planu“, rekla je Bulatović Tanjugu.\nKako je rekla, SAM će sa partnerima iz države, univerzitetima i privredom da se bavi temom odliva mozgova, pošto smatra da je to vrlo važno za Srbiju.\n„To je problem ne samo Srbije već i regiona i celog sveta“, naglasila je Bulatović.\nNa „Junskom susretu“ u Klubu poslanika SAM je predstavio humanitarnu akciju Gorana Nikolića, našeg slabovidog maratonca koji trči 77 uzastopnih maratona, 77 dana, da bi prikupio 77 miliona dinara za izgradnju i dovršavanje hale u Kragujevcu, koja će biti namenjena za paraolimpijski fudbal za slepe osobe.\nPrikazan je humanitarni filmu Gorana Nikolića u kome poručuje da svako donira kolimo može, „jer je svaka cigla značajna, bilo mala bilo velika“.\n„Junski susret” je tradicionalno godišnje okupljanje članova Srpske asocijacije menadžera kome pored članova i njihovih gostiju, prisustvuju i druge ugledne zvanice iz Vlade Srbije, državnih institucija, šire poslovne zajednice, zatim predstavnici diplomatskog kora, međunarodnih ekonomskih organizacija i medija.\nPo svom formatu, „Junski susret“ je namenjen upoznavanju, umrežavanju i poslovnom povezivanju privrednika, članova SAMa i drugih gostiju, a za kompanije predstavlja odličnu priliku za promociju pred velikim brojem značajnih učesnika iz privrednog, diplomatskog, javnog, političkog i medijskog života.


Murinjo: Krasić je izvanredan – Nadlanu.com\nMurinjo: Krasić je izvanredan\nBEOGRAD, 23. decembra 2010. (Beta) - Jedan od najboljih trenera na svetu Žoze Murinjo ocenio je danas da je Miloš Krasić sjajan igrač i da Juventus ove sezone može da osvoji titulu prvaka Italije.\nMurinjo je prošlog leta prešao u madridski Real, a prethodno je osvojio dve titule prvaka Italije i Ligu šampiona sa Interom.\n"Juventusova ekipa ove sezone stalno raste. Akvilani igra veoma dobro, a Krasić je vrhunski igrač, sa izvanrednim kvalitetima. Mislim da Juventus ima šanse da osvoji 'skudeto' ove sezone", rekao je Murinjo italijanskim medijima.\nPortugalski stručnjak je jedan od kandidata za nagradu "Zlatna lopta" za trenera godine, za koju je, prema pisanju medija, glavni favorit selektor Španije Visente del Boske.\n"Ja sam radio svoj posao, sezona je trajala devet meseci, odigrali smo 57 utakmica, Inter je osvojio tri titule, uključujući i najvažniju u Ligi šampiona. Osvojio sam sve, više od ovog ne može", kazao je on.\nMurinjo je naveo i da ne razume zašto je Barselona pustila da napadač Zlatan Ibrahomić pređe u Milan.\n"Žao mi je što u Barseloni nisu uspeli da upoznaju pravog Ibru. On tamo prošle sezone nije igrao na svom nivou, ne znam zašto. Ibra je fenomen, jer je osvojio devet uzastopnih titula prvaka zaredom i to sa pet različitih klubova", zaključio je Murinjo.


Veb-sajt www.music-shop.rs je u vlasništvu firme NAKIĆ DOO BOŽINJEVAC, koja se bavi uvozom, veleprodajom i maloprodajom muzičkih instrumenata, ozvučenja, rasvete i dodatne prateće opreme.\nU sklopu svog poslovanja, NAKIĆ DOO BOŽINJEVAC uspešno vrši projektovanje i opremanje svih vrsta objekata koji imaju potrebu za ozvučenjem i rasvetom, a to su: diskoteke, kafići, klubovi, poslovni objekti, zdravstvene ustanove, škole, bazeni, zatvoreni i otvoreni prostori.\nNačinom rada i odnosom sa poslovnim partnerima i klijentima, kompanija uliva poverenje širom Srbije i van nje. Zaštitni znak iste je kvalitetna i brza dostava Bex kurirskom poštom na zadatu adresu i ekspresna montaža opreme na mestu gde je to potrebno.\nOsnovana je 2006. godine i generalni je distributer Oberton proizvoda za Srbiju.


SL - Spartak ne prašta, šok na "Karađorđu" - Sportske.net\nSL - Spartak ne prašta, šok na "Karađorđu"\nZavršeno je još pet utakmica 19. kola Super lige Srbije. Spartak i Radnički ubedljivi, nerešeno u Lučanima i Kruševcu, iznenađenje kola u Novom Sadu.\nVeselinović: "Ne bih da zvučim prepotentno, ali Spartak je zaslužio sva tri boda"Đukić: "Nema plakanja, za tri dana je novo finale"Kiks Partizana posle istorijske pobede, Zvezda na ''plus 6''!Nišlije se razgoropadile, razbijen ZemunSL - Remi kraj Morave, Bajić ukrotio "Zmajeve"\nPet utakmica 19. kola Super lige Srbije odigrano je u terminu od 17 časova, a najviše razloga za zadovoljstvo imaće ekipe Spartaka, Radničkog i Borca.\nEkipa Aleksandra Veselinovića savladala je Javor Matis rezultatom 4:0 (4:0) čime je na najbolji mogući način začinila bod osvojen na gostovanju u Humskoj.\nSva četiri gola "Plavi Golubovi" su postigli u drugom poluvremenu.\nPobedom nad Javor Matisom ekipa Spartaka je zadržala treće mesto na tabeli, s tim što je zahvaljujući nizu od četiri utakmice na kojima su ostvarena tri trijumfa i remi uvećala prednost u odnosu na pratioce.\nSpartaku je na ruku išao poraz Voždovca od Partizana, ali i rezultati iz Lučana i Novog Sada.\nMladost je na domaćem terenu remizirala sa Čukaričkim rezultatom 1:1 (1:1), dok je u Novom Sadu viđeno najveće iznenađenje u 19. kolu. Vodeći gol za Mladost postigao je Predrag Pavlović u 11. minutu, a izjednačenje "Brđanima" doneo Samjuel Ovusu petnaest minuta kasnije.\nČačanski Borac stigao je do četvrte pobede u Super ligi na gostovanju Vojvodini. Brazilac Mateus postigao je jedini gol na toj utakmici i doneo važna tri boda Borcu koji se bori za opstanak.\nVojvodina tako nije uspela da prekine seriju od tri utakmice bez pobede i sada je šesta sa 31 bodom, dok je Borac 14. sa 14 bodova.\nUbedljivu pobedu u okviru 19. kola upisao je i niški Radnički koji je na domaćem terenu slavio rezultatom 3:0 (1:0) u duelu sa Mačvom.\nMilan Pavkov je postigao prva dva gola za Radnički, a pobeda je začinjena pogotkom Japanca Riote Nome u 87. minutu susreta.\nBačka je sa gostovanja u Kruševcu odnela bod iako je od 16. minuta vodila i bila na pragu da osvoji sva tri. Domaći su u 86. minutu stigli do izjednačenja.


Članak je filtriran: Četvrtak, 11 Oktobar 2018 - Istinito.com\n-Zbog smanjenog profila, ova rječica je, čestim izlivanjem iz korita u zoni postojećeg mosta, zadavala muke lokalnom stanovništvu proteklih godina. Zato je odlučeno da se most rekonstruiše, odnosno izgradi potpuno novi – kazali su u nadležnom odjeljenju, te dodali da će po izgradnji novog mosta biti potrebno uraditi i pristupne saobraćajnice i urediti korito Dragočajke.\nIstovremeno, u ovom naselju prošle sedmice u funkciju je pušten novi most preko rječice Dragočajke u Gradini. Novi most, za šta je iz gradskog budžeta izdvojeno 50.000 KM, sagrađen je na lokalnom putu Gradina – Kaure – Šalići.\nDirektor “Optima grupe” Banjaluka Andrej Getinger rekao je da je jutros u Rafineriji nafte u Brodu, koja je nedavno pretrpjela havariju, u potpunosti uspostavljena otprema nafte i naftnih derivata i da se prema kupcima ispunjavaju sve ugovorene obaveze.\n– Otprema nafte i naftnih derivata danas je krenula u potpunosti i svi koji zahtijevaju biće snabdjeveni na odgovarajući način – rekao je Getinger na konferenciji za novinare povodom nedavnog požara i eksplozije u Rafineriji nafte u Brodu kada je poginuo jedan radnik, a deset ih je povrijeđeno.\n– Čim bude dostupno mjesto na kome se desila havarija izvršićemo ekpertizu radi utvrđivanja potencijalnih razloga tog incidenta. Izvršićemo i ekspertsku provjeru opreme koja se tu nalazila i one koja nije bila neposredno na tom mjestu. Nakon toga ćemo procijeniti štetu i sačiniti plan da ponovo stavimo u funkciju opremu stradalu u havariji – rekao je Getinger.\n– Naša postrojenja za prečišćavanje industrijskih voda su radila. Ta voda, koja je ispuštana u Savu, zadovoljavala je ekološke kriterijume, a zagađenje nije bilo moguće ni putem podzemnih voda – naveo je Getinger.\n– Nažalost, poginuo je jedan naš radnik koji se nalazio na mjestu dešavanja u trenutku eksplozije. Izražavamo saučešće porodici stradalog radnika Ljube Patkovića i pružićemo im svu materijalnu pomoć – kaže Getinger.


RTCG - Radio Televizija Crne Gore - Nacionalni javni servis :: Društvo :: Europol spreman da se uključi u istragu o Pandora papirima\n18. 12. 2021. 17:18 >> 22:28 4\nDokumenta iz Pandora papira naglašavaju obim finansijskog kriminala koji utiče na EU, a ove vrste finansijskih prestupa prave probleme EU i njenim brojnim partnerima decenijama bez značajnog pomaka ka njihovom rješavanju, navodi se u izvještaju Europola. Izvještaj nazvan "Novac iz sjenke - međunarodne mreže za nezakonito finansiranje" objavljen je na zvaničnom sajtu Europola, agencije EU za policijsku saradnju.\n"Kao Agencija EU za policijsku saradnju, Europol je spreman da podrži organe za sprovođenje zakona u državama članicama i našim brojnim partnerima širom svijeta u cilju sprečavanja i borbe protiv privrednog i finansijskog kriminala sa našim naprednim analitičkim sposobnostima, pristupu globalnim bazama podataka, sa neuporedivom stručnošću u oblasti privrednog i finansijskog kriminala kao i sa konkretnim operativnim podrška istragama na terenu", navedeno je u izvještaju Europola.\n"Pandora papiri su 'curenje' od skoro 12 miliona dokumenata koji razotkrivaju skriveno bogatstvo, izbjegavanje poreza i pranje novca od strane istaknutih pojedinaca i politički eksponiranih ličnosti. To 'curenje" nazvano Pandora papiri uključuje 6,4 miliona dokumenata, skoro tri miliona slika, više od milion mejlova i skoro pola miliona tabela", navodi se u izvještaju Europola.\nIstaknuto je da su međunarodne mreže nezakonitog finansiranja otkrivene "curenjem" Pandora papira omogućavale kriminalcima da operu ilegalno ostvarene prihode, da skrivaju imovinu, učestvuju u korupciji i održavaju globalizovanu kriminalna ekonomija.\n"Procjenjuje se da ukupan iznos bogatstva koji se drži u ofšoru širom svijeta na 7,5 biliona eura, pri čemu je udio iz EU procijenjen na 1,5 biliona eura. Ovo predstavlja preko 10% globalnog BDP-a. Procijenjeni prihod izgubljeno za EU kao rezultat međunarodne utaje poreza iznosi 46 milijardi eura u 2016.godini", navedeno je u izvještaju Europola.\nEuropol Pandora papiri Istraga


Kompanija Kopernikus nakon kupovine zemljišta na kome je beogradski Buvljak: Promenićemo izgled celog novobeogradskog kvarta i grada | Insajder\nKompanija Kopernikus nakon kupovine zemljišta na kome je beogradski Buvljak: Promenićemo izgled celog novobeogradskog kvarta i grada\nKompanija "Kopernikus" saopštila je da je na današnjoj licitaciji pobedila konkurenciju i kupila zemljište u Bloku 43, na kojem planira izgradnju poslovnog objekta ukupne površine veće od 100.000 kvadratnih metara. Zamenik gradonačelnika Beograda Goran Vesić rekao je da je ovaj plac, na kojem se sada nalazi Otvoreni tržni centar i koji se nalazi preko puta lokacije na kojoj bi trebalo da bude izgrađena autobuska stanica na Novom Beogradu, prodat za 2,36 milijardi dinara odnosno 20 miliona evra.\nParcela u Bloku 43 prodata Kopernikusu\nDirekcija za građevinsko zemljište i izgradnju Beograda oglasila je 15. jula prodaju građevinskog zemljišta u svojini grada, u delu Bloka 43 na Novom Beogradu, na uglu ulica Jurija Gagarina i Antifašističke borbe, na mestu sadašnjeg Otvorenog tržnog centra (buvljaka), površine 20.500 m2 po početnoj ceni od 1.676.983.025 dinara, odnosno oko 14 miliona evra.\nPored prihoda od prodatog zemljišta, u budžet grada biće, prema Vesićevim rečima, uplaćen i doprinos za uređivanje građevinskog zemljišta koji će investitoru biti obračunat u postupku pribavljanja građevinske dozvole.\n"Za učešće na licitaciji prijavila su se tri zainteresovana investitora, a najveću ponudu za lokaciju od dva hektara dalo je preduzeće čija je pretežna delatnost izgradnja stambenih i nestambenih zgrada", rekao je zamenik gradonačelnika, a preneo Beoinfo.\nPrema Vesićevim rečima, Otvoreni tržni centar će s ove lokacije biti izmešten u naredne dve godine, što je obaveza Grada Beograda.\n"Lokacija je obuhvaćena urbanističkim planom za kompleks autobuske i železničke stanice na Novom Beogradu i nalazi se na površinama namenjenim za komercijalne zone i gradske centre gde je moguće graditi poslovne sadržaje, ali i stambene zgrade, s tim da stambena namena može biti zastupljena najviše 80 odsto", rekao je Vesić i dodao da će za sve što se bude gradilo na toj lokaciji saglasnost davati Komisija za planove Skupštine Grada Beograda.\nZamenik gradonačelnika precizirao je i da je obaveza investitora da izvede sve radove na pripremanju i opremanju građevinskog zemljišta radi povezivanja objekata sa gradskom infrastrukturom.\n"Direkcija za građevinsko zemljište i izgradnju Beograda urediće javno građevinsko zemljište u skladu sa planom detaljne regulacije i programom uređivanja i dodele građevinskog zemljišta", rekao je Vesić.\nKopernikus: Izgradićemo najvišu zgradu u zemlji\nKopernikus je, kako je preneo B92, na ovom prostoru najavio izgradnju najveće građevine u zemlji.\n"Ovaj kompleks objediniće ne samo sve poslovne ogranke kompanije Kopernikus na jednom mestu, već će u svom sklopu imati i najmoderniji opremljen televizijski studijski prostor čija se gradnja planira za obe televizije - Prvu i O2. Poslovni objekat biće svojevrsno remek-delo arhitekture i dizajna. Ambiciozni građevinski planovi uskoro će doživeti svoju realizaciju, a prestonica će dobiti neboder - Kopernikus Tower - najvišu zgradu koja će sve zadiviti i promeniti izgled celog novobeogradskog kvarta i grada", navodi se u saopštenju "Kopernikusa", objavljenom na sajtu B92 koji je u vlasništvu te kompanije.\nZanimljivo je da je firma „Kopernikus Tower“, koja je kupila ovo zemljište, registrovana u Agenciji za privredne registre pre samo devet dana i osnovna delatnost joj je izgradnja stambenih i nestambenih zgrada.\nVlasnik ove firme je firma „Kopernikus sistems“ čiji je vlasnik Kopernikus Corporation Ltd. sa Kipra, a zastupnik ovih kompanija je Srđan Milovanović.\nPodsetimo, mesec dana nakon što je državnom Telekomu prodala svoj udeo u kablovskom operateru „Kopernikus Technology“, kompanija u vlasništvu niškog biznismena Srđana Milovanovića kupila je Antena grupu koja je vlasnik dve nacionalne televizije – TV Prva i O2.


Dodik: Srpska nema namjeru da sarađuje sa licima sumnjivih mandata\nSrpski član i predsjedavajući Predsjedništva BiH Milorad Dodik izjavio je u Beogradu da će Republika Srpska prihvatiti novog visokog predstavnika u BiH samo ukoliko on bude imenovan odlukom Savjeta bezbjednosti UN, te da Republika Srpska nema namjeru da sarađuje sa licima koja imaju sumnjive mandate.\nDodik je uoči sjednice Savjeta bezbjednosti UN, u okviru bi trebalo da budu održani sastanak i konsultacije o BiH, rekao da je imenovanje Kristijana Šmita za viskog predstavnika "nakaradna situacija" i Srpska će se po ovom pitanju ponašati u skladu sa stavom Narodne skupštine.\n,,Mi ćemo prihvatiti imenovanje samo ako je to odluka Savjeta bezbjednosti UN. Ako ne bude, ja ću vjerovatno imati priliku u okviru Predsjedništva da mu kažem da je on za nas neizabran i da on za nas nema značaj visokog predstavnika. Ako dođe na taj način, niko ne treba da sumnja da mu neću reći da Republika Srpska nema namjeru da sarađuje sa licima koji imaju sumnjive mandate’’, rekao je Dodik u Beogradu.\n,,Vidimo da u posljednje vrijeme mnogi izbjegavaju tako nešto. Očigledno je da je sumnjivo njegovo imenovanje. Večeras imamo neku sjednicu Savjeta bezbjednosti na kojoj će se na to pitanje pokušati dati odgovor, ali sama formulacija pitanja govori o tome da neki žele da izbjegnu ili provuku uz minimalno činjenicu da je to, eto, samo bilo dnevnom redu’’, rekao je Dodik.\n,,Dakle, Aneks 10 je sastavni dio međunarodnog akta koji se zove Dejtonski sporazum i nije ga bilo moguće drugačije promijeniti, osim da se sastanu svi oni koji su donijeli taj akt i uveli međunarodnog predstavnika’’, rekao je Dodik.\nPrema njegovim riječima, međunarodni predstavnik nije uveden izvorno aktima Savjeta bezbjednosti nego Aneksom 10 strana potpisnica - Republike Srpske, Federacije BiH, Srbije, Hrvatske i zajedničkih institucija BiH, i to precizno piše.\n,,Ali, naravno arogancija moćnih, velikih ide da ignorišu i sami dokumente koje oni podržavaju. Postalo je cinično i degutantno da se oni koji najviše krše Dejtonski sporazum zaklinju u Dejton, a druge koji opet poštuju Dejton krive da ga krše’’, rekao je Dodik.


Prvomajska čestitka predsjednika Narodne skupštine građanima Republike Srpske | NSRS\nPredsjednik Narodne skupštine Republike Srpske Nedeljko Čubrilović čestitao je svim građanima, radnicima i sindikatima u Republici Srpskoj 1. maj, Međunarodni praznik rada, uz želju da u Republici Srpskoj budu dodatno unapređeni i poboljšani uslovi rada, povećana zaposlenost i podignut standard svih građana, zaposlenih i penzionera.\nNaglasivši da je pandemija virusa korona ugrozila privredu i sve privredne i vanprivredne djelatnosti, kako u cijelom svijetu, tako i u Republici Srpskoj, predsjednik Čubrilović podsjetio je da je Vlada, kroz širok program pomoći, učinila sve da ublaži efekte pandemije i sačuva radna mjesta.\n„Prioritet svih nas i u budućnosti biće pokretanje proizvodnih kapaciteta i poboljšanje ukupnog privrednog ambijenta u Republici Srpskoj. Jačanje privrede, očuvanje radnih mjesta, povećanje zaposlenosti, sistematičnije inspekcijske kontrole u oblasti zaštite prava radnika i preduzetnika, povećanje plata i penzija biće naši prioriteti. Narodna skupština Republike Srpske, kao i do sada, stvaraće potreban zakonodavni okvir bude temelj za razvoj društva u tom smjeru“, poručio je predsjednik Čubrilović u čestitiki za 1. maj.


Posted On 10th December 2020 19th December 2020 In Aktuelno\nU skladu sa merama Kriznog štaba Republike Srbije trenažne i sportske aktivnosti u objektima UFK Valis odvijaju se u izmenjenom raporedu. Rasporedi treninga na osnovu zdravstvenog stanja sportista u sportskim klubovima određuju se na nedeljnom nivou, a termine treninga možete pogledati OVDE.\nTreninzi se održavaju u sportskim objektima uz poštovanje svih propisanih mera. Bazen u SRC Petnica dostupan je za treninge sportskih klubova, dok je odlukom Zavoda za javno zdravlje zatvoren za građanstvo do daljeg.\nPrevious SPORTSKO REKREATIVNI CENTAR „PETI PUK“\nNext Intervju v.d. direktora UFK “Valis” Željka Ostojića


Министарство привреде, Saopštenje Agencije za privatizaciju povodom netačnih i proizvoljnih informacija koje se odnose na broj otkupljenih dokumentacija za RTB Bor\nSaopštenje Agencije za privatizaciju povodom netačnih i proizvoljnih informacija koje se odnose na broj otkupljenih dokumentacija za RTB Bor\n23. окт. 2006.\nPovodom netačnih i proizvoljnih informacija u medijima koje se odnose na broj otkupljenih dokumentacija na javnom tenderu za jedinstvenu prodaju osnovne imovine Subjekata privatizacije (RTB Bor - grupa Rudarsko topioničarski basen Bor d.o.o. (RTB), Rudarsko topioničarski basen Bor – Grupa Rudnici Bakra Bor d.o.o. (RBB), Rudarsko topioničarski basen Bor – Grupa Rudnik Bakra Majdanpek d.o.o. (RBM) i Rudarsko topioničarski basen Bor – grupa Topionica i Rafinacija d.o.o. (TIR)), Agencija za privatizaciju objavljuje sledeće\nAgencija nije ni do sada, niti će saopštavati i objavljivati broj otkupljenih dokumentacija na javnom tenderu. Takva praksa odnosi se na sve subjekte privatizacije kod kojih se sprovodi tenderska procedura. Objavljivanje broja otkupljenih dokumentacija može imati direktne i štetne posledice na dalje sprovođenje tenderske procedure. Sve informacije u medijima o broju otkupljenih dokumentacija su proizvoljne i nisu saopštene od Agencije za privatizaciju Republike Srbije.\nTačan broj otkupljenih dokumentacija, nazive potencijalno zainteresovanih lica koji su dokumentaciju otkupili kao i onih koji su dostavili obavezujuću finansijsku ponudu, konstatovaće tenderska komisija na svom zasedanju koje će biti održano nakon isteka roka za dostavljanje konačnih pisanih ponuda za kupovinu predmetne imovine. Rok za dostavljanje konačnih pisanih ponuda za kupovinu predmetne imovine od zainteresovanih učesnika na tenderu je 22.novembar 2006.godine do 17:00 časova po beogradskom vremenu.


Zastava oružje napustila 303 radnika\n13.01.2014. Kragujevačku fabriku "Zastava oružje" napustila su uz socijalni program 303 radnika, a još 37 prijavljenih čeka na isplatu otpremnine. U odnosu na prvobitno izjašnjavanje početkom decembra, 37 oružara je odustalo od dobrovoljnog odlaska iz fabrike. U Samostalnom sindikatu "Zastava oružja" rečeno je agenciji Beta da je za 303 radnika...\nInflacija u 2013. bila 2,2 odsto\n13.01.2014. Inflacija je u Srbiji u 2013. godini iznosila 2,2 odsto, saopštio je u ponedeljak Republički zavod za statistiku. Plan Narodne banke Srbije bio je da se inflacija u 2013. kreće izmedju 2,5 i 5,5 odsto, tako da je inflacija u prošloj godini bila 0,3 procenta poena ispod donje granice okvira. Kako se navodi u saopštenju, cene su u decembru 2013. poveć...\n12.01.2014. Ministar odbrane Nebojša Rodić upoznao je rukovodstvo fabrike "Milan Blagojević - namenska a.d" sa odlukom Vlade Srbije o smanjenju zaposlenosti u toj oblasti. Kako je saopšteno iz Ministarstva, Rodić je sa direktorom fabrike Radošem Milovanovićem razgovarao o aktuelnom trenutku poslovanja fabrike koja se bavi proizvodnjo...\nSindikati se bune zbog privilegija\n12.01.2014. Izmenama zakona o radu protive se sindikati, jer će njihove vođe izgubiti privilegije, kaže za "Blic“ ministar Saša Radulović. On objašnjava da članarinu za sindikate poslodavci više neće morati da isplaćuju paralelno sa platom, te da se izmenama zakona predviđa se da radnici samostalno plaćaju svoje članstvo. "Vi&sc...\nRadničke interese brani 24.000 sindikata\n11.01.2013. Dok u Americi postoji samo jedan, u Španiji dva, a u Italiji tri, kod nas ih je više nego u celom svetu zajedno – na svakih 70 zaposlenih po jedan Prava radnika u Srbiji brani čak 24.000 sindikata, a toliko ih ima malo koja druga država. Ovu brojku pomenuo je juče Saša Radulović, ministar privrede, govoreći o (ne)saradnji nadležnih i sindikata...\nFirst << Previous 243244245246247248249250251 Next >> Last


Medvedev pokazao blaži stav prema nevladinim organizacijama\nRuski Predsednik Dmitrij Medvedev rekao je članovima Saveta za ljudska prava, na sastanku u Moskvi, da tekuća ekonomska kriza ne može da bude rešena bez većeg razumevanja i poverenja između vlade i građanskog društva.\nMedvedev je rekao da je potreba za takvom saradnjom očigledna, dodajući da je važno da nevladine organizacije preuzmu deo tereta na polju obrazovanja, vaspitanja, zdravstva i opšteg prosvećivanja.\nRuski predsednik je rekao da postoji niz slučajeva u kojima su aktivnosti nevladinih organizacije bezrazložno ograničavane. On kaže da je razlog tome što neki vladini zvaničnici veruju da takve organizacije ugrožavaju, kako se izrazio, njihovu apsolutističku vladavinu.\nObraćajući se okupljenima na sastanku Saveta za ljudska prava, Ela Pamfilova, šefica Predsednikovog Saveta za civilno društvo i razvoj ljudskih prava rekla pozvala je službe bezbednosti da prekinu, kako je to rekla, ozloglašeno i primitivno gonjenje članova opozicije i aktivista za zaštitu ljudskih prava.\nPamfilova je istakla da aktivisti za ljudska prava mogu da budu odlični saradnici u razotkrivanju vođa zločinačkih mreža umešanih u seksualna zlostavljanja dece, dečiju pornografiju, trgovinu ljudima, drogama i oružjem i drugim zločinima koji ugrožavaju nacionalnu bezbednost. Ona je takođe pozvala zakonodavce da odlučno deluju na tom planu umesto što se bave gušenjem disidenata, pobornika ljudskih prava i drugih, koji brane svoja legitimna gledišta.\nSastanaku predsednikovog Saveta za ljudska prava prethodio je njegov intervju listu „Novaja gazeta“, koji se smatra jednim od najkritičnije raspoloženih prema Kremlju. Bio je to njegov prvi intervju nekom ruskom listu od kako je preuzeo predsedničku dužnost, što bi moglo da pojača njegov imidž uzdržanog liberala.\nAktivista Lav Ponomarjov je nedavno završio u bolnici pošto je fizički napadnut zbog, kako se smatra, svog rada u jednoj nezavisnoj organizaciji za zaštitu ljudskih prava. U intervjuu za Glas Amerike, Ponomarjov je izrazio sumnjičavost prema apelu predsednika Medvedeva, ističući da bi taj poziv bio ubedljiviji da je predsednik priznao da policija uhodi aktiviste za ljudska prava i da će to biti zabranjeno. Ipak, kaže on, signal sa vrha mogao bi da pomogne građanskim aktivistima u Rusiji.\nUkoliko su vlasti zaista uputile takav signal, to bi značilo da postoji jasan rascep na dva fronta, rekao je Ponomarjov, jer znamo da postoji veliki broj zvaničnika koji su protiv građanskih sloboda i demokratije, koji krše ljudska prava, ali bi broj onih koji podržavaju ideje liberalizma i demokratije mogao da se poveća.\nPrethodnik Medvedeva, premijer Vladimir Putin, potpisao je 2006. godine zakon koji su pobornici ljudskih prava kritikovali zbog toga što su njime ograničene aktivnosti nevladinih organizacija u Rusiji. Putin je takođe jedini postsovjetski lider koji nije dao intervju listu „Novaja gazeta“.


Rim u znaku kulture Srbije - Bizlife.rs\nRim u znaku kulture Srbije\n11:04 Rim, 27/12/2011\nRim će u narednih mesec dana da bude u znaku Srbije! Srpska književnost, slikarstvo, vina, muzika, tragovi rimske istorije na tlu naše zemlje – biće predstavljeni nizom manifestacija u Muzeju rimske civilizacije, pod nazivom „Dame i gospodo, Srbija!“\nVeć danas biće otvorene četiri izložbe pet srpskih umetnika koji žive u večnom gradu – Ljiljane Petrović Vavali, Ane Kapor (rad na slici), Vladimira Pajevića, Srđe Mirkovića i Marte Jovanović. Inicijator je Ambasada Srbije u Italiji, a sve one dešavaće se u okviru projekta „Umetnost i kultura istočne Evrope u Rimu“ Sekretarijata za kulturu i Istorijskog centra Rima.\nDeo programa obeležiće i muzika: gitarista Tibor Tepić, ansambl TAJJ iz Novog Sada… Biće predstavljena i dela Ljiljane Habjanović-Đurović i Dušana Kovačevića, koja su prevedena na italijanski jezik. Predstavljanje Kovačevićeve zbirke drama, prevedenih pod naslovom „Andergraund teatrale“, za potku će imati odlomke iz filma „Podzemlje“ Emira Kusturice. Najbolja srpska vina će izložiti Monika Cvetić, privrednica iz Srbije, koja dugo posluje u Italiji.\nManifestacija će biti zatvorena na Svetog Savu, 27. januara, koncertom grupe VED iz Vranja, a Svetosavsku himnu izvešće operska pevačica Dragana Moles, koja živi i radi u Rimu.\nNaš list medijski je sponzor Meseca srpske kulture u Rimu. Izveštavaćemo o svim događanjima, a na centralnom događaju 10. januara učestvovaće i Manojlo Manjo Vukotić, generalni direktor i glavni i odgovorni urednik „Novosti“. On će, kao jedini predstavnik srpskih medija, sa italijanskim kolegama koje su godinama izveštavale sa naših prostora, govoriti o kulturi, tradiciji, sadašnjosti i perspektivama Srbije.


AJDE Volonteri spremni za letnje kuvanje kulture - AJDE FEST\tinfo\npress – štampa\nU prostoru kruševačke Gimanzije, od 18. do 20.jula organizatori Ajde festivala su za svoje volontere organizovali zabavno-edukativni seminar “Akcija za akciju” kako bi ih pripremili za predstojeće radne aktivnosti.\n“Asocijacija mladih ove godine po drugi put organizuje Ajde fest i za realizaciju ovog festivala potrebna nam je podrška mladih, pa smo zbog toga angažovali 20 volontera. Pošto u Kruševcu ne postoji ozbiljniji pristup društvenom aktivizmu i volonterizmu odlučili smo da ove godine organizujemo seminar u okviru kojeg će mladi steći veštine i potrebna znanja koja ce im koristiti u budućem volontiranju kao što su funkcionisanje u timu, rešavanje konflikata i slično. Na konkurs Asocijacije mladih prijavilo se oko 60 volontera. Nakon organizovanih intervjua, dvadesetak onih koji su pohađali trening izabrano je na osnovu iskustva i motivacionog pisma. Pri izboru smo se trudili da napravimo balans tj. izaberemo i volontere sa iskustvom, ali takođe pružimo priliku onima koji ne poseduju iskustvo da isto steknu”, objasnila je Dubravka Vranjanac, asistent direktora festivala, razloge organizovanja seminara i način izbora volontera.\nPomenuti trening sastojao se iz tri dela. Prvog dana, Marija Gajić, psiholog i pozorišni reditelj pričala je o ulozi savremene umetnosti u društvu i poku[ala da metodama primenjenog teatra sa učesnicima reši potencijalne situacije i konflikte koji bi mogli da iskrsnu u toku volontiranja.\n“Teme treninga su timski rad, koncepti savremene umetnosti i uloga umetnosti u društvu. Korišćene su metode angažovanog teatra koji se bavi socijalnim pitanjima pri čemu pozoriste služi kako vežba za realnost. Moja definicija umetnosti povezana je sa pričom o estetici. Umetnost ima veze sa dusom i sa spašavanjem duše, tako da smo u okviru seminara govorili o tome šta je ono na šta duša mladih reaguje, da li uopste mogu da prepoznaju svoju dušu u celom ovom konzumerskom društvu i šta je ono što učesnike motiviše”, izjavila je Marija Gajić, predavač prvog dana treninga.\nDrugi dan seminara bio je posvećen timskom radu i aktivizmu, a Ajde volonteri su pridveče prostorije napustili oduševljeni načinom predavanja i energijom koju im je preneo predavač drugog dana, Branimir Rakić, svestrani Kruševljanin, programer, aktivista i član različitih internacionalnoih studentskih organizacija.\nU okviru trećeg dana seminara “Akcija za akciju” volonteri su se upoznali sa ekipom festivala. Marko Vukojević, direktor festivala i Dubravka Vranjanac, asistent direktora i projekt menadžer pričali su volonterima o nastanku Asocijacije mladih, pokušajima osnivanja Centra mladih, kao i o tome kako je nastao prvi tj. nulti festival Avgust jednog diverzanta, održan prošle godine. Nakon toga je vođa volontera, Ivan Ralić, pričao o ulogama i zaduzenjima koje će volonteri imati na festivalu i podelio neke utiske,probleme i situacije sa prošlogodišnjeg festivala. Kasnije u toku dana, na scenu su stupile vođe tehnickog i PR tima koje su prisutnima ispričale konkretna iskustva i korake koji su do sada preduzeti na pripremi Ajde festa 2012.\n“Za volontiranje na AJDE fest-u sam se prijavio jer sam želeo da upotpunim vreme tokom raspusta. Prošle godine sam bio učesnik na festivalu, ali sam kasno čuo da postoji i mogucnost volontiranja. Čekao sam sledeći i doćekao . Što se predavača tiče za ova tri dana seminara koja smo proveli zajedno, imam samo reči hvale, apsolutno ni jednu zamerku. Želim da što vise bude ovakvih akcija, prezentacija i seminara pre svega, jer znanje stečeno ovde mnogo mi je značilo i nadam se da ću u životu da primenjujem naučeno. Toliko mi je bilo lepo da jedva čekam početak festivala i da postanem pravi kulturni “Diverzant” u okviru Avgusta jednog diverzanta. Želim i tokom godine da budem aktivan, ne samo u okviru AJDE fest-a, već u svim akcijama koje organizuje Aocijacija mladih. Imam jedan lep projekat koji može da se ostvari pa se nadam da ce mi članovi Asocijacije pomoći da ga realizujem”, izjavio je jedan od volontera Ajde festa i polaznik seminara Živan Popović, učenik srednje muzičke skole.\nZoran Pecić, učenik druge godine Ekonomske škole dodaje: “Sve pohvale za organizaciju. Na seminaru sam upoznao neke nove ljude i veoma brzo smo postali bliski, pa posle tri dana sa nekim ljudima pričam kao da se znamo od malih nogu. Ova grupa volontera je po mom mišljenju idealna, svi su pozitivni, opušteni i prijateljski nastrojeni. Drugog dana seminar nam je drzao trener Brana koji je najviše uticao na nas da se zbližimo, da budemo slobodniji i podstakao nas je na razmišljanje sta bismo mi mogli da uradimo u Kruševcu. Sama njegova opuštenost i način na koji je on nas uveo u ovu priču o volontiranju me je prijatno iznenadila”.\nS obzirom na ogromnu zainteresovanost i entuzijazam koji su volonteri pokazali tokom ova tri dana “Akcije”, organizatori su im spremili iznenađenje. Podeljeni u timove volonteri će dobiti priliku da osmisle akciju kao Ajde promo aktivnost u skladu sa ciljevima i programom festivala. Svi volonteri zajednički će realizovati ideju koja bude izabrana, uz novčanu i organizacionu podršku Ajde ekipe.\nSeminar „Akcija za akciju“ organizovan je uz pomoc Ministarstva omladine i sporta i Timočkog centra za demokratiju i ljudska prava.\nAjde fest ce se održati od 7. do 11. avgusta u Kruševcu, a konačan program i spisak izvođaca uskoro ce biti objavljeno na sajtu festivala i društvenim mrežama.\n©2013 AJDE FEST


Unaprediti proces upravljanja otpadom\nAktuelno / Štampa / Unaprediti proces upravljanja otpadom\nNaši propisi u ovoj oblasti su delom potpuno harmonizovani sa propisima EU kad je u pitanju ambalažni otpad, dok se dobar deo zakona mora izmeniti i prilagoditi, zaključeno je na sednici Grupacije boja i lakova PKS\nProizvodnja boja i lakova u Srbiji direktno je vezana za građevinarstvo i njegovu sudbinu u Srbiji. Ove dve oblasti se međusobno prožimaju, odnosno upošljavaju. Inače, ako pogledamo u globalu, veliki proizvođači u proizvodnji boja i lakova su i veliki izvoznici, ali i uvoznici. Primera radi, prošle godine vrednost uvoza boja i lakova u Srbiju bila je oko 140, a izvoz oko 85 miliona dolara. Dakle, pokrivenost uvoza sa izvozom bila je 55 odsto. Međutim, pošto je ovo i izvozno orijentisana grana, kroz promociju privrede Srbije, možemo unaprediti i povećati poslovanje ove značajne privredne delatnosti. Značajna tržišta gde imamo šansu sa izvozom su Afrika, Azija, Evropska unija i zemlje bivše Jugoslavije. Ovo je između ostalog izjavio Vekoslav Šošević, sekretar Udruženja za hemijsku, farmaceutsku i gumarsku industriju i industriju nemetala Privredne komore Srbije (PKS), na sednici Grupacije proizvođača boja i lakova PKS. On je dodao da u vremenu koje je pred nama, kada smo počeli pregovore sa Evropskom unijom, moramo da uskladimo naše propise sa legislativom EU. To je od posebnog značaja za proizvođače i sve ostale u lancu ove delatnosti. Šošević je naglasio da treba doneti i novi zakon o zapaljivim tečnostima kao i zakon o eksplozivnim materijalima, jer se u ovoj oblasti primenjuju zakoni doneti daleke 1971. godine! Pregovori sa EU će nas naterati da se ubrzaju svi ovi procesi.\nMilija Janković, predsednik Grupacije proizvođača boja i lakova PKS, je naglasio da je deo naših propisa mnogo strožiji nego oni u EU, ali se dobar deo zakona mora izmeniti i prilagoditi sadašnjem ekonomskom i vremenskom trenutku. Po njegovim rečima, materija u ovom trenutku nije valjano regulisana. Grupacija je zaključila da je potrebno doneti analizu o funkcionisanju sakupljanja i upravljanja otpadom. U okviru rešavanja ovih problema, nužno je rešavati i probleme ekologije. To znači da moraju operateri (postoji njih šest) da ulože novac u kapacitete za preradu tog otpada. Potrebno je i kroz anketu uraditi analizu, odnosno objediniti rezultate proizvođača i operatera u sakupljanju otpada iz ove oblasti. Cilj svih akcija je da se unapredi proces upravljanja otpadom. Probleme u ovoj oblasti nećemo rešiti samo donošenjem propisa i zakona, već je potrebna akcija i u našoj svesti, počev od razvrstavanja ambalaže.\nLuka Starčević, iz Ministarstva energetike i zaštite životne sredine je rekao da je najveći deo zakonodavstva, kada je reč o ovoj oblasti skoro sto odsto usaglašen sa propisima EU. Učestvujući u raspravi Siniša Mitrović, savetnik predsedniak PKS, je naglasio da je konceptualno model upravljanja ambalažnim otpadom dobar. Ali, zakon i pravilnici koji postoje moraju se osavremeniti. To znači da mi danas moramo menjati doktrinu o upravljanju otpadom u Srbiji. U svim akcijama koje budemo vodili uvek nam je krajnji cilj smanjivanje troškova poslovanja kod kompanija u ovoj oblasti.\nSuzana Milutinović iz Ministarstva za energetiku i zaštitu životne sredine govorila je o SEVESO postrojenjima. Ona je posebno naglasila da je PKS u ovoj oblasti kroz organizaciju niz skupova dala veliki doprinos edukaciji kadrova iz ove oblasti.\nZaključeno je da Grupacija proizvođača boja i lakova traži da država podrži i stimuliše rad građevinske industrije, jer se tako podiže nivo aktivnosti čitavog niza privrednih oblasti koje se naslanjaju na građevinarstvo. Tako bi se omogućio i rast proizvodnje i plasmana proizvoda proizvođača boja i lakova, koji upravo i rade za potrošače iz oblasti niskogradnje i visokogradnje.


Vanja Grbić u odbojkaškoj Kući slavnih\nVladimir Grbić, proslavljeni odbojkaški reprezentativac naše zemlje, osvajač 13 medalja na velikim svetskim takmičenjima, potpredsednik OSS i član Komisije za razvoj odbojke FIVB, biće primljen u odbojkašku "Kuću slavnih" u Holiouku, u SAD, na svečanosti koja će se održati 28. oktobra.\nVladimir Grbić je potpredsednik Odbojkaškog saveza Srbije i član Komisije za razvoj svetske odbojke FIVB, nekadašnji reprezentativac Jugoslavije i Srbije i Crne Gore, osvajač zlatnih medalja na Olimpijskim igrama u Sidneju 2000. i Evropskom prvenstvu 2001. u Ostravi i najbolji igrač Evrope 2000. godine.\nOdbojkaška Kuća slavnih\nOdbojkašice Srbije raspucale su se iz svog oružja protiv Italijanki i tako zakazale odlazak u finale Evropskog prvenstva u Turskoj. Brankica Mihajlović nastavila je svoju dominaciju nad konkurencijom još jednom sjajnom partijom, Veljkovićeva, Ognjenovićeva i ostale koleginice čuvale su joj leđa na spektakularan način, a Tijana Bošković još jednom je pokazala da je budućnost srpske odbojke u bezbednim rukama pruživši još jednu u dugom nizu impresivnih partija. Dok su "gracije" slavile trijumf, reprezentacije Turske i Poljske vodile su bitku za preostalo mesto u finalu, pa je Srbija saznala skim će se boriti za titulu.\nŽenska i muška reprezentacija Srbije druga na listi CEV\nŽenska i muška seniorska reprezentacija Srbije nalaze se na drugom mestu na objavljenoj rang listi Evropske odbojkaške konfederacije (CEV).


Press Online :: Politika :: "IMAMO NAJBOLJI TIM I NAJBOLJU LISTU" Brnabić: Postoji realan razlog za optimizam da će građani 3. aprila izabrati put u budućnost, a ne povratak u prošlost\n"IMAMO NAJBOLJI TIM I NAJBOLJU LISTU" Brnabić: Postoji realan razlog za optimizam da će građani 3. aprila izabrati put u budućnost, a ne povratak u prošlost\nSrbija svoju politiku neće krojiti po željama svetskh moćnika izjavila je predsednica Vlade i potpredsednica SNS Ana Brnabić koja je naglasila i da postoji realan razlog za optimizam da će gradani 3. aprila izabrati put u budućnost, a ne povratak u prošlost i da će dati poverenje ljudima i timu koji imaju jasan i konkretan plan za budućnost.\n- Znam da su se u prošlosti neretko donosile odluke koje bi se dopale nekim velikim silama ili moćnicima, ali Srbija više nije takva zemlja - rekla je Brnabić za "Politku" odgovarajući na pitanje da li Srbija može da odoli pritiscima ili je izvesnija odluka o sankcijama Rusiji.\nBrnabić na pitanja vezana za izbore kaže da pred građane izlaze s konkretnim rezultatima.\n- Plata od 635 evra, Klinički centar Srbje, kardiovaskularna bolnica Dedinje 2, brza pruga Novi Sad-Beograd, obilaznica oko Čačka, Institut za razvoj veštačke ineligencije, Centar za sekvenciranje genoma .... jesu dela koja govore bolje i više od hiljadu reči - navela je premijerka.\nNa pitanje da li je snignal da bi ponovo mogla da bude predsedica Vlade Srbije to što se na listi "Aleksandar Vučić Žajendo možemo sve" nalazi na 14. mestu, odmah izna istaknutih ličnost iz nauke, kulture, Brnabić kaže da zaista ne razmišlja o tome.\n- Mi u SNS se ne borimo za vlast i funkcije već za mogućnost da nešto uradimo za svoju zemlju - rekla je ona i naglasila da imaju najbolji tim i najjaču listu na šta je posebno ponosna.\nVlada će se, kako naglašava, boriti svim snagama da građani u što manjoj meri osete posledice situacije u Ukrajini.\n- Ne bih se usudila da predviđam ništa, jer sve zavisi od toga koliko će sve ovo potrajati. Ipak, kao i u slučaju pandemije kada je Srbija među prvima nabavila i repispiratore i najmoderniju terapiju i vakcine, i ovaj put, pre svega zahvaljujući munjevitoj reakciji predsednika Vučića napunili smo robne rezerve i maksmilano spremno dočekali talas problema sa kojima se sada svi suočavaju - navela je ona.\nNa pitanje da prokomentariše situaciju na KiM, to da Srbi prvi put neće glasati u svojim sredinama, da im stižu pretnje od Kurtija ... Brnabić kaže da je naš narod u petak pokazao koliko je složan, jedinstven, hrabar i odlučan u nameri da iskaže svoje stavove i žaštiti svoja prava.\nNadam se da su to videli i predstavnici privremenih insitucija u Prištini, ali i čitava međunarodna zajednica, rekla je Brnabić.\nNa pitanje koliko smo daleko od mogućnosti postizanja istorijskog sporazuma, kaže da se plaši da smo svakim novim potezom Aljbina Kuritija sve dalje i da to nanosi štetu svima.\nNavela je da za Briselski sporazum kaže da je mrtav jer drugačije ne može kada neki ljudi u 21. veku ne mogu da ostvare čak ni svoje biračko pravo.\n- Zato se plašim da nas svaki Kurtijev potez udaljava od dogovora- rekla je premijerka.\nPovodom sitaucije u regionu kaže da je vreme da prestane praksa, odnosno model ponašanja, da kada niste u mogućnosti ili jednostavno nemate hrabrosti da reakciju usmerite gde treba, iskalite bes na Srbiji.\n- Apsolutno nikoga ne ugrožavamo već pomažemo u najtežim trenucima svima i to ćemo nastaviti da radimo bez sumnje - rekla je Brnabić.\n- Nastavićemo da radimo na povezivanju regiona, na inicijativi Otvoreni Balkan i da pozivamo sve u regionu da nam se pridruže, gradićemo pruge, puteve i spajati ljude. Za nas je to put ka miru i stabilnosti i način zaštite interesa našeg naroda - kazala je.\nBrbabić je rekla da veruje da će izveštaj evropskih posmatrača izbora u Srbiji biti fer po Srbiju.\nNa pitanje koliko bi ministara zadržala u vladi, kada bi bila u takvoj prilici, Brnabić kaže da nikada ne komentariše rad ministara u medijima, da ceni rezulate, a da ih je ova vlada svakako imala, što znači da su bili dobar tim.


Trenchless Balkans - Treća međunarodna konferencija i izložba o vodosnabdijevanju te gubcima vode u vodovodnim sistemima\nTreća po redu međunarodna konferencija i izložba o vodosnabdijevanju te gubcima vode u vodovodnim sistemima "Trenchless Balkans" , koja će se održati u periodu od 17-18 oktobra 2019, na Internacionalnom univerzitetu u Sarajevu (IUS) je i promocija aktuelnih tehnoloških dostignuća koja se koriste u procesima sanacija gubitka vode.\nOvaj naučni skup ce pokušati istražiti i ponuditi nova savemena rješenja za kvalitetan transport vode od izvorišta do krajnjeg potrošača.\nSanacija ili nova instalacija vodovodnih i kanalizacionih sistema danas, moguća je uz pomoć svremenih metoda polagnja cijevi bez iskopa.\nKljučne prednosti tehnologije bez kopanja su minimalni površinski iskop, manje štete na okolišu, kraći period izgradnje, niži troškovi i niz drugih.\nSarajevo grad domaćin ovog okupljanja se već godinama suočava sa velikim gubicima vode, problemima u vodosnadbjevanju i zastarjelom vodovodnom infrastrukturom.\nTokom konferencije učesnici međunarodni stručnjaci predstavit će svoje najbolje prakse i nova rješenja.\nUčesnici konferencije su predstavnici ministarstava, općina i komunalnih službi, te visokoškolskih institucija iz Albanije, Bosne, Bugarske, Hrvatske, Grčke, Kosova, Makedonije, Moldavije, Crne Gore, Rumunije, Srbije, Slovenije i Turske.\nViše detalja u priloženom linku.


Foto: József Kardos / youtube\nU pitanju je čuveno "magnetno polje" na Olimpu na kome se, suprotno svim zakonima fizike, automobil ostavljen "u leru" sam kreće uzbrdo, a takođe i voda koju turisti prosipaju da bi proverili ovu čudnu pojavu.\nUkoliko budete želeli da posetite magnetno polje ponesite više vode, jer sa malom količinom nećete uspeti da izvršite "eksperiment".\nNa mestu gde se nalazi magnetno polje Olimpa videćete belom farbom obeležen znak Magnet na asfaltu, a nakon njega i znak "stop". Vodu izlite negde na sredini magnetnog polja i ona će poteći prema gore.\nAutomobil zaustavite kod znaka Magneti, ugasite motor i izbacite iz brzine. Nakon što ste potpuno sigurni da vam automobil neće "pobeći", izađite i malo ga pogurajte. Automobil će početi da se kreće 15-ak metara uz uspon i zaustaviće se kod znaka stop gde se magnetno polje i završava.\nMagnetic field Mount Olympus, Greece\nUkoliko s druge strane pokušate da automobil pogurate u suprotnom smeru - nizbrdo, nećete to uspeti.\nNeki posetioci su proveravali uspon puta koristeći libelu i oni tvrde da uspon ne postoji, da je put ravan i da je u pitanju isključivo optička varka.\nŠta god da je tačno od ovoga zanimljivo bi bilo posetiti ovu turističku atrakciju i proveriti na licu mesta šta se dešava.


Zvezdini juniori šampioni Srbije, trijumf protiv Partizana trojkom dve sekunde pre kraja (video) - ЦЗБГ портал\nJuniori Crvene zvezde Telekom novi su šampioni Srbije! Nakon veoma ubedljivog nastupa na Evroliginom kvalifikacionom turniru za juniore u Beogradu i plasmana na Fajnal-ejt u Madridu, selekcija crveno-belih do 18 godina postala je i šampion države.\nIzabranici Slobodana Klipe su prvo u polufinalu finalnog turnira u Čačku ubedljivo savladali Beovuk rezultatom 90:67, dok ih je u finalu čekao večiti rival Partizan. Finalni meč je bio veoma uzbudljiv, a crveno-beli su nešto lošije startovali pa crno-beli imali deset poena prednosti na poluvremenu (24:34).Zvezdini juniori su se trgli i odigrali na prepoznatljivom nivou u nastavku, ali neizvesna završnica nije izostala.\nJunak utakmice bio je Nemanja Kaptanović koji je pogodio trojku sa više od sedam metara uz zvuk sirene i doneo veliko slavlje i trofej svojoj ekipi. Pored junaka utakmice, trebalo bi svakako poemnuti i Aleksandra Aranitovića koji je meč završio sa čak 26 poena uz šest skokova i četiri asistencije što mu je donelo indeks korisnosti 29 i epitet igrača utakmice.\nTraba istaći da su prošle sedmice i Zvezdini pioniri osvojili titulu šampiona Srbije.\nCrvena zvezda Telekom – Partizan Nis 69:66 (9:15, 15:19, 18:16, 27:16)\nCrvena zvezda Telekom: Bordaš, Kapetanović 9, Radović, Aranitović 26 (6sk, 4as), Popović 10 (9sk), Radanov 3, Rakićević 10 (5sk), Kovačević, Jeković 3 (4sk), Kenić 2 (5sk), Drljača, Miladinović 6 (5sk).\nPartizan Nis: Stanišić, Ilikić 21 (5as, 4sk), Jovanović 12 (4sk), Trajković, Marinković 11 (8sk), Tanasković 6 (5sk), Šljukić, Antić, Armus 3 (4sk), Spasojević 5, Gašić 4 (6sk).\nTаговиKK Crvena zvezda Telekom јуниори\nFinalna serija ABA lige: Crvena zvezda – Cedevita\nBy Beli_vuk, 2 минута ago\nBy Sensee, 42 минута ago


Šta su turistički vodiči? – TripAdvisor Centar za pomoć\nTripAdvisor turistički vodiči vam pomažu da pronađete sjajne aktivnosti na destinacijama širom sveta. Turistički vodiči vam daju savete, ideje, korisne informacije i iskustva lokalnog stanovništva da biste lakše isplanirali savršeno putovanje.\nObeleženi su tekstom „Vodič napisan ekskluzivno za TripAdvisor“ u zaglavlju vodiča. Oni obuhvataju konkretne teme i lokalitete, a njihovu izradu je zvanično poručio TripAdvisor. Da bi bili objavljeni na TripAdvisoru, potrebno je da zadovolje mnogobrojne dodatne i detaljne zahteve i procese u pogledu uređivanja i pregleda njihovog sadržaja, što obuhvata provere kvaliteta, pregled gramatike i pregled koji obavlja tim urednika kompanije. Ovi konkretni vodiči obuhvataju sadržaj čija ja izrada poručena po osnovu autorskog ugovora i predstavljaju vlasništvo TripAdvisora.\nPrimeri poručenih vodiča:\nVenice Off the Beaten Path (Doživite Veneciju van ustaljenih maršuta)\n3 Days in Barcelona (3 dana u Barseloni)\nGuide to Dublin for Families (Vodič za porodični obilazak Dablina)\nObavestite nas o svim problemima sa ovim vodičima pomoću funkcije za prijavljivanje problema u dnu ovih vodiča.